text:
Gukoresha amata y’ikivuguto : Ukoresha ikivuguto gisanzwe gituruka ku mata kuko burya gifitemo intungamubiri nziza ku ruhu kuko ifitemo acide lactic icyesha uruhu kandi wayikoresha ku bwoko bwose bw’uruhu.
Uko wakoresha ikivuguto :
• Isige neza icyo kivuguto ku ruhu cyangwa aho ushaka ko hacya mu gihe cy ‘iminota 10, maze ukarabe n’amazi yakazuyaze,ukabikora rimwe mu cyumweru kugeza aho ubona ko ugeze ku rwego wifuza
• Ushobora kandi gufata akayiko gato k’ikivuguto na k’ubuki ukabivanga ukabyisiga mu maso no ku ijosi mu gihe kiri hagati y’iminota 10 na 15,nyuma ukabyoga cyangwa ukabihanagura ukoresheje agatambaro k’amazi gatose,ukabikora rimwe ku munsi kugeza ucyeye. Ushobora kongeramo indimu na pociri bikamera nka gatsima koroshye kuko biri mu bwoko bwa mask ubisiga mu maso bigatuma uruhu rugira itoto kandi rucyeye.
Gukoresha orange( ironji) : Mu bikunze gukoreshwa mu kwita ku ruhu, harimo vitamine c kandi ituruka akenshi ku ironji. Ubusanzwe ironji rifite intungamubiri zibereyeho gucyesha uruhu no gusubiranya itoto yarwo,byaje kugaragara kenshi ukoresheje umutobe w’ironji byongera gusa neza ku ruhu.
Uko wakoresha ironji :
• Ushobora gukora mask ukoresheje utuyiko tubiri tw’umutobe w’ironji na gafu ya turmeric (epice wabona mu maduka ya bahinde) ukabisiga mu maso n’ijosi ugiye kuryama nijoro,wabishaka ukabisiga intoki cyangwa ibirenge,ukabyoga mu gitondo ubyutse ,wabikora rimwe ku munsi kugeza kuri ubonye uruhu rwawe rukeye uko ubyifuza.
• kwanika ibishishwa by’ironji bikuma neza,nyuma ukabisya bikaba agafu ;ugafata akayiko ka ko gafu ukakavanga na yaourt, bikaba agatsima koroshye,ukabyisiga mu gihe cy’iminota 15-20 nyuma ukabikaraba. Bikore rimwe cyangwa kabiri mu cyumweru bituma amabara agabanyuka.
Gukoresha ifu y’ingano( gram flour) : iyi fu ituma amavuta y’uruhu agabanuka kandi ikagarura itoto ry’uruhu.
• Uko ikoreshwa : Ufata agafu ukavange n’amazi cyangwa rosewater( aboneka mu masoko y’abahinde) bikaba agatsima koroshye,ukabyisiga mu maso, intoki, amaguru, ugategereza kugeza iyo mask yumutse ukabona gukaraba n’amazi yakazuyaze.


c: text/html

text:
Rwanda | Muhanga: abana batowe guhagararira abandi biyemeje kurwanya ihohoterwa bakorewa
Mu karere ka Muhanga, abana batoye abana bagenzi babo bazabahagararira ku rwego rw’akarere kugirango bajye babafasha gukemura bimwe mu bibazo bahura nabyo. Mu byo abana batowe biyemeje birimo no kwita ku More...
Inyumba Alosea yemereye ubuvugizi Abanyagakenke mu gutunganya imihanda
Mu muganda wo kuwa gatatu tariki 16/05/2012 wo guhangana n’ingaruka z’ibiza, Minisitiri w’Iterambere ry’Umugore n’Umuryango yemereye ubuvugizi akarere mu gutunganya imihanda ubwo More...
Huye: Guhera muri Nyakanga, hehe n’umwijima ku muhanda Rwabuye-Mukoni
Guhera ku wa gatatu tariki ya 9, rwagati mu mugi wa Butare hatangiye gushyirwa ibyuma biriho amatara ateye ku buryo hagaragaraho amabara y’ibendera ry’u Rwanda, ni ukuvuga ubururu, umuhondo n’icyatsi. More...
Burera: Abaturage barasabwa gukurikiza amabwiriza yo kubaka ku mihanda
Umuyobozi w’akarere ka Burera arasaba abatuye b’ako karere ko nibajya kubaka ahegereye imihanda bazajya bubahiriza amabwiriza yo kubaka ku mihanda agenwa na leta. Sembagare Samuel avuga ko hagiye ho More...
Musambira: Umuvuduko mu muhanda ni wo ukunze guteza impanuka nyinsi
Ibyo byagarutsweho mu nama y’umutekano yaguye y’akarere ka Kamonyi, ubwo batangazaga ko kuva ukwezi kwa Gashyantare gutangiye , hagaragaye impanuka ebyiri mu muhanda wa Musambira. Ushinzwe irangamimerere More...
NSR | Akarere ka Kamonyi kemeye kwishyura abaturage bakoze umuhanda wakoreshejwe n umutekamutwe
Amafaranga akabakaba miliyoni eshatu n’igice niyo yabaruwe n’impuguke mu bwubatsi bw’imihanda, nk’igihembo cyari gikwiye abakoze umuhanda uhuza Akagri ka Nkingo ko mu murenge wa Gacurabwenge More...
Ngoma: Ibikorwa byo gushyira amatara ku mihanda byaratangiye
Akarere ka Ngoma katangiye gushyira amatara ku muhanda mu rwego rwo guhangana n’ikibazo cy’ubujura bukorwa nijoro hatabona bumaze iminsi buvugwa mu mujyi wa Kibungo. Kuva mu kwezi kwa mbere uyu mwaka More...

robotstxt: allowed

filter: keep


text:
Ibyanditswe byera bitwereka neza impamvu twaremwe. "Kuko abo yamenye kera yabatoranirije kera gushushanywa n’ishusho y’Umwana wayo, kugira ngo abe imfura muri bene se benshi"- Abaroma 8:29.
Intumwa Pawulo yaravuze iti "Bana banjye bato, abo nongera kuramukwa kugeza aho Kristo azaremerwa muri mwe" -Abagalatiya 4:19, Pawulo yasabiraga Abagalatiya ko Yesu Kristo yaba muri bo,bakagira ishusho ye kuko ari yo mpamvu nyamukuru Imana yabaremye. Intego y’Imana ku buzima bwawe ntacyo yaba imaze igihe udafite gusa na Yesu muri wowe.
Kugira ngo ubashe kubigeraho,ukwiye gukunda Imana byuzuye. Kandi niba ari ugukunda Imana, tuyikundane umutima wacu wose, ubwenge bwacu bwose no kwifuza kwacu kose. "Nuko rero ukundishe Uwiteka Imana yawe umutima wawe wose, n’ubugingo bwawe bwose, n’ubwenge bwawe bwose n’imbaraga zawe zose"- Mariko 12:30 Uko turushaho kwegera Imana, niko turushaho kumenya iby’ ubwiri bwa yo. Uko turushaho kuyikunda ni ko turushaho kuba inshuti na yo kandi turushaho kuyubaha no kugira ubushake mu gukora ibyo idusaba gukora.
Ese ni gute warushaho kumenya Imana? Iyo usomye inzandiko Pawulo Intumwa yagiye yandikira Abefeso [1 na 3],Abafilipi [1] n’Abakolosayi [1], bigaragara ko Pawulo icyifuzo gikomeye yari afite cyari ukugira ngo abantu bamenye neza Yesu Kristo. "Ni cyo gituma nanjye maze kumva uburyo mwizera Umwami Yesu mugakunda abera bose,mbashimira Imana urudaca nkabasabira uko nsenze, kugira ngo Imana y’Umwami wacu Yesu Kristo, ari yo Data wa twese w’icyubahiro, ibahe umwuka w’ubwenge no guhishurirwa bitume muyimenya" - Abefeso 1:15-17. Yakomeje kandi agira ati "mumenye n’urukundo rwa Kristo ruruta uko rumenywa, ngo mwuzuzwe kugeza ku kuzura kw’Imana" - Abefeso 3:19.
Ese hari icyo bigusaba kumenya Imana? Nta kindi usabwa uretse igihe cyawe no kumvira kuko bifata igihe kubiba no kugira ngo usarure; keretse ufashe umwanzuro wo kwibera mu gusenga no mu byanditswe nibwo bitagufata umwanya muremure ariko kubaha no kumvira Imana ni wo muyoboro mwiza wo kuvugana n’Imana.Kumenya Imana kandi bizagusaba ko uyikunda,uyikundire ko ari Imana n’ibyo yagukoreye.
Uko ujyenda umenya Imana ni ko ugomba kurushaho kwiga kamere ya yo no kuyizera,ukizera n’amasezerano ya yo yose. Icyo Imana ikubujije, si uko iba yanze ko winezeza ahubwo ni uko iba igutegurira ibizaba byiza kurushaho kuko twe inshingano zacu ni ugukora ibijyanye n’ugushaka kwa yo.


text:
1.Umukobwa yatwaye inda, se ararakara bya hatari amutegeka kujya kumwereka uwayimuteye, baragenda barahagera, umusaza yakunje isura bya danger
Umusaza ati ni wowe wantereye umwana inda sha !? Umuhungu ati ni njye muze, ariko reka mbanze nanakuzimanire.
Umusaza ati kazimanirwe n’abazimu, nta n’isoni…..(umuhungu aba amuciye mu ijambo) ati jya utuza vieux, inda sinayihakanye, ni njye wayimuteye, nabyara umuhungu nzaguha taxi ebyiri na miliyoni nk’eshanu zizakubera igishoro mu bucuruzi, umukobwa wawe yambwiye ko kuri banki bakwimye inguzanyo, bityo rero reka guhangayika ikitabuze hano ni amafaranga.
Nabyara umuhungu nzaguha ibyo, nabyara umukobwa byo kuko nkeneye agakobwa cyane nzaguha supermarket, nguhe ikibanza kiri i Bugesera n’isambu ya metero 80 kuri 50 iri i Rwamagana.
Umukobwa aba yitereye hejuru ati hanyuma se inda iramutse ivuyemo byagenda bite ? Umusaza ati ceceka wa mushenzi we, nivamo azagutera indi, urazana iby’imiteto mu mafaranga ?
2. Boss yahamagaye sekereteri amubwira ko bagomba kujyana isafari ( mu ruzinduko rw’akazi) mu cyumweru gitaha, sekereteri ahamagara umugabo we amubwira ko mu cyumweru gitaha atazaba ahari azaba yajyanye isafari na boss, umugabo wa sekereteri ahamagara ihabara rye ati icyumweru gitaha tuzaryoshya itegure umugore wanjye agiye isafari kandi azamarayo icyumweru ! Iryo habara riba rihamagaye umwana ryigishaga rimubwira ko mu cyumweru gitaha nta masomo ahari, umwana aba ahamagaye sekuru (boss) amubwira ko nta masomo mu cyumweru gitaha bityo ko azaza akamusura akahamara icyumweru,
sekuru (ari na we boss) aba ahamagaye sekereteri amubwira ko byahindutse ko batakigiye isafari kuko afite umushyitsi (umwuzukuru we), sekereteri aba ahamagaye umugabo we amubwira ko uruzinduko rwasubitswe ko atakigiye isafari, umugabo ahamagara ihabara rye aribwira ngo ntirizaze kuko umugore yahagaritse gahunda yo kujya isafari, ihabara rihamagara umunyeshuri waryo rimubwira ko amasomo ahari nk’ibisanzwe, umunyeshuri aba ahamagaye sekuru (boss) amubwira ko atakije kumusura kuko mwalimu yamubwiye ko amasomo ahari nk’ibisanzwe, sekuru (boss) ahamagara sekereteri amubwira ko bagomba kujya isafari kuko umushyitsi we atakije !!!!!!
M.Fils
Urban Boys yafashe ingamba ku byayivuzweho
Kugona bigiye kubonerwa umuti ubivura
Charly na Nina ngo ‘Urutonde rwa PGGSS6 rurasekeje’
Hazashyirwaho isiganwa ry’amagare ryo kwibuka Lambert Byemayire
Ubusambanyi bwa Wema Sepetu na Kalisah bwatumye nyirakuru yiyahura
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...


text:
Wirinde kuva mu Mana ngo usubire mw’ isi! Pastor Desire Habyarimana
“Uwamanutse ava i Yerusalemu amanuka i Yeriko akagwa mu gico cy’abambuzi bakamukubita bakamwambura bagasiga asigaje hato agapfa. Umutambyi, Umurewi bamunyuzeho bamanuka muri iyo nzira baramwihorera ariko haza Umusamaliya w’ imbabazi amwomoza amavuta ya elayo amujyana mu icumbi ry’ abashyitsi amwishyurira denariyo 2 ngo bamurwaze” (Luka 10 :30-35)
Abantu bi Yerusalemu bafite uko babaho iyo uhuye n’ umuntu waho uramumenya kuko Yerusalemu ni umurwa w’ amahoro. Ikiranga umuntu uri mu gakiza neza aba afite amahoro kuko nta mahoro y’ umunyabyaha niko Uwiteka avuga (Yesaya 48:22).
Intumwa ziri muri Antiokiya barazirebye barazimenya baravuga ngo aba n’aba Kristo,
bityo iyo uri muri Kristo Yesu barakumenya bakabona ufite amahoro. Bazatumenyera
ku mbuto twera.
Uwamanukaga yavaga muri ibyo byiza byose, amanuka I Yeriko. Ese Yeriko ni hantu ki?
Yosuwa 6:26 Yeriko yabujije Abisirayeri gutambuka bituma Yosuwa ayivuma avuga ko uzongera kuyubaka azavumwa. Twese tuzi ko Yeriko yari ifite amazi atera
urupfu mu gihe cya Elisa, I Yeriko mu gihe cya Yesu habaga impumyi
Barutoromayo ndetse na Zakayo wari mugufi.
Gusa n’ubwo Yeriko yavumwe abantu baracyajyayo. Dore nk’uwitwa Hiyeri w’i Beteri ngo yongeye kuyubaka kandi Yosuwa yarayivumye bituma apfusha imfura, n’umuhererezi ariko arakomeza arubaka (1 Abami 16:34).
Ese yamanukanywe n’ iki i Yeriko? Nuko atari anyuzwe n’ibyiza by’i Yerusalemu, kuko kubaha Imana iyo gufatanije no kugira umutima unyuzwe bivamo inyungu nyinshi ariko kuko abantu batanyuzwe nuko Imana yabagize bahora bifuza isi. Abantu bari mu gakiza katabanejeje ariko kuba umukristo gukwiye kuba ikintu gihumuriza
umutima wawe kikakwibagiza imibabaro yose ukumva uruhuwe n’ Umwami Yesu.
Abandi bamanurwa no gukunda amafaranga; Paulo yaravuze ngo: “Dema yarantaye akurikira isi yonona” kandi tuzi ko kuyakunda ari umuzi w’ ibibi byose. Ikindi kibamanura ni uko gukunda isi kuba kutarashize kuribo, ntimugakunde isi n’ibiri mu isi (muzabitunge ariko mukomeze gukundisha Uwiteka umutima wanyu wose)- 1Yohana 2:15-17.
Ngo ni uko akimanuka agwa mu bambuzi: Iyo umanutse mu isi wamburwa urukundo, gusenga, gukunda ijambo ry’ Imana n’ ibindi.
Baramukubita basiga asigaje ho gato agapfa: Burya abantu benshi bafite ibikomere byo mu byaha, nuba mu isi izagusigira ibikomere, Satani ntacyo atangira ubusa. N’ubwo yagushuka azagukomeretsa. Dore hari abanduye SIDA, abandi batwara inda batateguye abandi bashaka abo batakunze n’ibindi kuko Satani azanwa no kwiba kwica no kurimbura.
Umutambyi, Umulewi n’umukoresha w’ ikoro bamunyuzeho barikomereza. None bari kumumarira iki nabo bari kumanuka? Sinzi impamvu turenganya abantu ngo ntacyo batumariye kandi nabo ntacyo bimariye! Ese yaguhembuza iki ko nawe aba arembye? Ntukarebe ku bantu kuko udahinduka ni umwe ni Yesu gusa. Kandi ntuzareke gukizwa ngo wabonye abarokore bera imbuto mbi wowe era inziza kuko uzabazwa ku giti cyawe.
Mu mategeko y’ idini baketse ko yapfuye kandi cyaraziraga gukora ku ntumbi: Abantu baheze mu mihango y’amadini. Kora icyo Biblia ivuga kuko idini ni ryiza ariko
ni naryo ryabambye Yesu, nuba mu idini uzasigarana naryo ariko nuba muri Kristo
Yesu uzumva impanda y’ Imana. Iyo ubajije umuntu ko yakijijwe akubwira aho
asengera ariko urebe ko wejejwe gusa ube mu itorero ukijijwe.
Haza Umusamaliya utoragura abakubiswe: Uwo ni umugiraneza Yesu. Ubuntu bw’ Imana buracyariho ngo bugutabare, ibyakubayeho birakomeye ariko Yesu aje kugufasha; yaravuze ngo mwese abarushye muze munsange mbaruhure. Akora ibishoboka byose kugira ngo udapfa wishwe n’ ibyaha byawe hamwe n’ ibyagukomerekeje.
Amwomoza amavuta ya Elayo: Umwuka wera ahora yomora kuko Yesu yavuze ngo naza azabayobora ku kuri kose abigishe amateka no gukiranuka.
Amugeza mu icumbi ry’abashyitsi (ku musaraba) aho ngaho niho Yesu yishyuriye Denariyo 2, ni ukuvuga amazi n’amaraso. Baramurwaza kandi n’ ibindi byose bizatangwa kuri uyu murwayi azabyishyura agarutse (umwanya dukoresha kugirango abanyabyaha bakizwe, ubutunzi bwacu dutanga, ibyo dukora byose azabyishyura agarutse).
-Kuki abantu bapfuye kandi Yesu yarishyuye?
Mu gitabo cya Yeremiya 8:11 haravuga ngo: “Uruguma rw’ abantu banjye barwomoye
baruca hejuru bavuga ngo ni amahoro kandi nta mahoro ariho”.
Umuntu umwe bamwishyuriye itike, ndetse mu rugendo yagomba kurya no kunywa no kuryama ariko kuko atazi gusoma arasonza arara nabi kandi byose byari byishyuwe. Yesu yarishyuye kandi byose muri we birimo sinzi ikidutera kutamwiringira.
Abantu bose bamanutse bava mu gakiza bajya mu isi bagize ibibazo: Mu gihe cya Elisa umunyeshuli wiga ibyo guhanura yavuye mu bandi ajya kuzana imitangatanga ashyira munkono y’ imboga bariye basanga ni uburozi. Elisa yazanye ifu inkono irakira. Izo ngeso zawe saba Yesu ashyiremo amaraso ye urakira.
Tomas yaramanutse asiga abigishwa bandi akigenda abasigaye Yesu arabiyereka. Mwibuke ko hari hashize iminsi 3 gusa Yesu apfuye ariko Tomas yari yamaze gushidikanya.
Naomi (Uw’igikundiro) yaramanutse ajya mu isi agezeyo apfusha umugabo n’ abahungu be 2 agaruka yitwa Mara (ushaririye).
Garukira aho Yesu aragukunda ntiyifuza ko hagira n’umwe urimbuka ahubwo yifuza ko
abaremwe bose babona ubugingo buhoraho. Imana iragukunda yanga ibyaha gusa
kandi nabyo ubyihannye yiteguye kukubabarira. Yesu yarishyuye nta mpamvu yo
kwemera ko Satani aguherana, Amen!
Mwari kumwe na Pasteur Desire Habyarimana ubakunda akabifuriza umugisha w’ Imana mukomeze kunogerwa ni ibyiza biri kuri agakiza.org


text:
Dread locks cyangwa se amadrede ni insokozo isigaye ishyirwaho mu misatsi y’abanyarwandakazi benshi, Nyamara siko byahoze. Mu myaka nk’itanu ishize ama dreads yari afite isura y’uko ari iy’ abantu badafite imico myiza, cyangwa se abanyamahanga. Hari n’ababonaga ari insokozo itagaragaza umucyo.
Josette Komezusenge, ni umunyarwandakazi wabaye mu Bubirigi akaba yarahimbye uburyo bwo gusokoza amadrede byoroshye akoresheje crochet, kuzihambura, kuzigira ndende wongeyeho plante(extention) ariko by’umwihariko yahinduye ishusho y’amadrede mu myumvire y’abanyarwandakazi. Josette rero mu kiganiro yagiranye na Agasaro.com yatubwiye ibyiza byazo nk’insokozo y’abanyafrika :
Ni insokozo idasaba gushyiramo ama produits yangiza imisatsi n’uruhu.
Ni insokozo karande y’abanyafrika, iyo uyishyizeho uba uhesha agaciro umuco w’abanyafrika.
Ni insokozo ushobora kogamo uko ubishatse bitandukanye n’izindi nyinshi zisaba gutegereza igihe uzajya muri salon.
Ni insokozo iberanye n’abadamu bagira umwanya muto wo kwita ku misatsi kubera inshingano nyinshi.
Ni insokozo itagusaba guhambura ngo wongere usuke ibindi nkuko bigenda ku bindi bisuko iyo bishaje.
Ni insokozo yabera buri wese ku myaka afite guhera ku mwana kugeza ku mubyeyi ukuze.
Nubwo ama dread rero yahozeho, Josette yavuguruye imikorere yazo (techniques), ibyo bikaba ari ibihimbano bye utasanga ahandi ku isi ku buryo mu bihugu byinshi bamuhamagara ngo ajye kubigisha uko bikorwa. Ni ibintu rero yagezeho nyuma y’igihe kirekire kingana n’imyaka 22 akora mu bijyanye n’ama produit y’ubwiza ndetse n’imisatsi. Akaba amaze imyaka 7 akorera mu Rwanda ari n’aho yatangiye gukoresha izo techniques ze. Amaze gushinga ama salon de coiffure 4 mu Rwanda yitwa Maza Salon
Imyororokere
Josette wavumbuye gusuka dread locks akoresheje crochet.
Dread locks cyangwa se amadrede ni insokozo isigaye ishyirwaho mu misatsi y’abanyarwandakazi benshi, Nyamara siko byahoze. Mu myaka nk’itanu ishize ama dreads yari afite isura y’uko ari iy’ abantu badafite imico myiza, cyangwa se abanyamahanga. Hari n’ababonaga ari insokozo itagaragaza umucyo.
Labels: abagore


text:
Iyi salade yakorwa mu kilo cy’Ibirayi (1 kg). Hitamo ibirayi bigira umubiri ukomeye, bikomeza gukomera na nyuma yo gutekwa. Uko birushaho gukomera ni ko salade irushaho kuryoha- iri niryo banga ryambere ryo kuryoshya iyi salade.
Ronga ibirayi maze uvaneho amabara aba ariho n’ibice bigisa icyatsi. Si ngombwa kubihata.
Bitogose kugeza igihe bihiye neza. Nibimara gushya ubireke bihore gato maze ubihate, ubikatemo uduce tumeze nk’ibiziga cyangwa twimpande enye. Ubishyire mu gisorori kinini.
Mu gihe ibirayi bigishyushye, sukaho ikirahure kimwe cya divayi y’umweru (Vin blanc sec) iryo niryo banga rya kabiri. Ubitereke nk’iminota 30 kugirango iyo divayi yinjiremo neza binahore neza.
Wonjyeremo amavuta menshi amwe bita « huile d’olive vierge extra » , hamwe na vinaigre, tungurusumu cg igitunguru bitewe nuko ubishaka.
Ushobora nanone gushyiramo mutaride(moutarde) cyangwa pili-pili. Kongeramo ikiyiko kimwe cya mayoneze(mayonnaise) byatuma salade yawe yegerana kurushaho ; ushobora no kongeramo yaourt. Ntiwibagirwe gushyiramo umunyu n’agasenda.
Vanga neza wirinda kumanyagura ibirayi. Ubitereke igihe cy’ingana n’isaha mbere yo kugabura.
Ubyimurire mu kindi gisorori cyagenewe salade ubitacyishe amagi atogosheje cyangwa perisile(persil).
Iyi Salade iryoha kurushaho iyo iherekejwe n’ amafi y’ubwoko bwa thon
Imyororokere
Salade y’Ibirayi
Iyi salade yakorwa mu kilo cy’Ibirayi (1 kg). Hitamo ibirayi bigira umubiri ukomeye, bikomeza gukomera na nyuma yo gutekwa. Uko birushaho gukomera ni ko salade irushaho kuryoha- iri niryo banga ryambere ryo kuryoshya iyi salade.
Labels: guteka, ifunguro ribanza, igikoni


text:
Umwanya cyangwa se igihe ni ikintu cy’ingenzi cyane kuko niwo dukoramo ibintu byose.Tugapanga imirimo yavuba ndetse n’imirimo y’igihe kirekire.
Imyanya mito mito ni ingenzi cyane kuyibyaza umusaruro, umuntu witwa John Wesley, yagabanyije umunsi we mu duce twinshi tw’iminota itanu kandi iyo hari agace kamwe kapfaga ubusa byaramubabazaga cyane kuko yabaga yariyemeje gukoresha buri mwanya neza.
Ushobora kutamera nka we neza ariko ugatangirira kugupangira iminota 30, hanyuma buhoro buhoro ukazagenda upanga ibyo uzagukora muri buri minota 15.Uzatangazwa cyane n’ibintu byinshi wakora muri iyo minota 5-15- byaba gusoma, kwandika , kuruhuka, gerageza ntube umuntu upfusha umwanya ubusa.
Dore ibintu byagufasha gupanga neza umunsi wawe :
Tekereza ku bintu byangombwa( priority) : Buri munsi, ushobora kureba ibyingenzi ukeneye gukora kugira ngo ntupfushe umwanya ubusa mu bintu bitari ngombwa, reba ibyihutirwa cyane kandi bitasubizwa inyuma.
Byandike muri agenda yawe cyangwa ku rupapuro : Ni byiza kwandika uko ibyo wiyemeje bizagukurikirana mu rwego rwo kwirinda ku byibagirwa cyangwa hakagira umwanya upfusha ubusa.
Panga umwanya wo Kwidagadura buri munsi : Hari igihe usanga umwanya wo gukina no kuruhuka buri munsi abantu batawupanga mu kazi biyemeje gukora , ni byiza rero kuwupanga kugira ngo wisubizemo imbaraga ku mubiri no mu mutima.
Subiramo urutonde neza : Bizagufasha kureba niba hari ibyo undi muntu yagukorera neza mu gihe ubona wihaye akazi kenshi mu munsi.
Tangirira kuri gahunda z’ingenzi kandi zihutirwa : Mu gushyira mu bikorwa akazi wihaye ni byiza gutangira ukora ibyo udakunda cyangwa ibikurushya mbere y’ibindi kuko nibwo uba ugifite imbaraga. Mu masaha uba wananiwe nibwo uba ukwiye gupanga akazi kakorohera kugakora.Igikorwa cyiba ngombwa niba kigufasha kugera ku ntego zawe.
Kubahiriza amasaha wihaye : Itoze kubahiriza amasaha mu manama no muriza gahunda wihaye kuko iyo ukererewe wangiza umwanya wawe n’uwabandi.
Iyo hari gahunda zitunguranye utapangiye mu masaha yawe uziha umwanya ukurikije uko zihutirwa cyangwa niba ari ngombwa.
Umuntu ufite ibyo akora ntajya agaragara nkaho yihuta cyane byamurenze. Ahora yishimiye guha umwanya uwumusabye wese abona ko bikenewe.
Icyo uba ugamije upanga gahunda ni ukurikiza urugero Yesu yaduhaye ubwo yari ku isi.Yesu yahoraga akikijwe n’abantu bamukeneyeho ubufasha nyamara yahoraga afite amahoro kandi atuje, akitangira abamukeneye ndetse akabona n’umwanya wo gukora ibyamuzanye ku isi.
Gukoresha umwanya neza bizatuma tutikubiraho umwanya kandi ntitunawangize ahubwo tugakora neza ibyacu tunakorera n’abandi.
Imyororokere
Uburyo bwo gukoresha umwanya neza
Umwanya cyangwa se igihe ni ikintu cy’ingenzi cyane kuko niwo dukoramo ibintu byose.Tugapanga imirimo yavuba ndetse n’imirimo y’igihe kirekire.
Labels: umuryango


text:
Ku cyumweru, tariki ya 20 Werurwe 2005, ni bwo Minisitiri w'Intebe Bernard Makuza yatanze ubuhamya mu rukiko Gacaca rwa Nyakabanda ya 2, mu murenge wa Nyakabanda, akarere ka Nyamirambo, mu mugi wa Kigali.
Aho mu Nyakabanda ni ho minisitiri Makuza yari ari mu gihe cya genocide. Mu buhamya bwe yagaragaje abaje kumuhiga n’uko yaje kurokoka.
Ibyo byabaye nyuma gato y’aho Perefe w'intara ya Ruhegeri, Bwana Bonifasi Rucagu, na we ahamagariwe mu ntara ayobora gutanga ubuhamya ku bantu bamureze uruhare mu iyicwa ry'abo mu muryango wabo.
Bwana Rucagu yagaragaje ko arengana, yerekana n'uburyo yashoboye gukiza abantu bagera kuri 60. Ngo abo atashoboye gukiza ni uko ariho ubushobozi bwe bwagarukiraga.
Icyakora Bwana Rucagu ntiyahakanye ko yari umuyoboke wa MRND, kandi ko, nk’umuyoboke wayo, yatwaraga n'interahamwe mbere ya genocide. Avuga ko atigeze abihisha. Abamurega na bo bavuga ko bimwe mu byo bamurega ari ibyo babwiwe.
Kuva aho imanza za Gacaca zitangiriye mu turere 118 tw'Urwanda, amakuru atugeraho aratumenyesha ko hari abantu bamaze gufatirwa icyaha cya genocide. Gusa umubare w'abamaze gufungwa batari barageze muri gereza nturamenyekana.


text:
Abayobozi bakuru ba BPR bari kuzenguruka mu mashami atandukanye hirya no hino mu gihugu, bakiyakirira abakiriya kugira ngo bababaze icyo bifuza cyahinduka; nk’uko muyobozi w’iyi banki, Anand Sanjeev abisobanura.
Agira ati “Hari ikibazo cy’imirongo miremire turimo gusaba abakiriya bacu gukoresha amakarita ya ATM (ibyuma bitanga amafaranga), kwitabira gukoresha ‘Mobile Money’, Tigo Cash na Airtel Money, kugura ibintu bitandukanye ukoresheje telefone yawe. Ariko twumva n’ibindi bibazo bijyanye n’imikorere kugira ngo turebe ibyo twakosora.”
Umuyobozi nshingwabikorwa wungirije wa BPR, Konde Bugingo ashimangira ko imirongo miremire iterwa ahanini n’uko abakiriya baba batazi serivisi z’ikoranabuhanga nka “Mobile Banking” n’izindi ngo zifasha kubika, kubikuza, kohererezanya amafaranga no kugura ibintu binyuranye umuntu atagombye kujya kuri banki.
Uwamahoro Honey, umwe mu bakiriya ba BPR avuga ko imirongo miremire mu ma banki, ngo ari kimwe mu bituma abantu bareka kubitsa muri iyo banki kuko baba bafite umwanya muto wo kwirirwa bategereje amafaranga.
Uwitwa Masengesho René Fabien nawe ubitsa muri BPR, bavuga ko binubira kuba iyo banki itinda gushyira kuri konti imishahara y’abakozi nyamara izindi banki zihutira kugeza amafaranga kuri ba nyirayo.
Banki y’abaturage yashinzwe mu mwaka wa 1976. Ubu irabarura amashami 193 hirya no hino mu Rwanda ikanagira abakiliya barenga ibihumbi 500.
Ibitekerezo ( 3 )
BPR irarenduka cyane mu mikorere yayo,navuga nko gutinda gushyira imishahara ku makonti y’abakozi, gutanga decouvert,ndetse n’amafaranga atinda gushyirwa kuli konti y’umuntu igihe atanze sheki ivuye ku yindi banki(Bimara icyumweru kirenga).Nibatikosora tuzigira ahandi,ntaho ritarema.
bpr niyivugurure nizo ATM bavuga ni ikibazo,urayitumiza igatinda kuboneka yanaza NGO nta PIN bazanye!
Ni Byiza pe! Ariko se abafite ATM zirakora. Usanga ibyuma bimwe na bimwe bidakora kuburyo bushimishije. Bazaze barebe BPR ya Rubengera, i Karongi. Nta narimwe icyuma cyaho cyamara kabiri gikora. Ahantu usanga no muri weekend icyuma kidakora kandi nta mukozi wabo numwe uhari? Ubwo bisaba gutegereza kuwa mbere baje mukazi. Ahahahaha!!! Poupulaire ni yivugurure rwose.


text:
“Erega ubutumwa bwiza ntibunkoza isoni, kuko ari imbaraga y’Imana ihesha uwizera wese gukizwa, uhereye ku Muyuda ukageza ku Mugiriki. Kuko muri bwo ari na mwo gukiranuka kuva ku Mana guhishurirwa, guheshwa no kwizera, kugakomezwa na ko, kuko byanditswe ngo ‘Ukiranuka azabeshwaho no kwizera” (Abaroma 1:16-17 ; Habakuki 2:4).
Ubutumwa bwiza ni imbaraga imeze nk’igitubura. Iyo bwinjiranye n’ubuntu bw’Imana mu mutima, bukora isakasaka riteye ubwoba. Maze umutimanama w’umunyabyaha ugatsindirwa imbere y’Ijambo ry’Imana, agasobanukirwa ko ari umunyabyaha kuko yishe amategeko y’Imana, akiheba, akizinukwa. “Nanjye kera nari muzima ntafite amategeko, maze itegeko rije icyaha kirahembuka mperako ndapfa.” (Rom. 7:9). Ubwo ni bwo umunyabyaha agambirira kwihuza n’Imana binyuze mu kwihana, akibuka ko ibyaha bye ari byo Yesu yapfiriye, kwizera ahawe na Yesu kukamuhuza na we, maze na Yesu akamuhuza n’Imana.
Imibereho mishya n’inzira nshya bizanywe n’ubuntu bw’Imana bigatangira. “Nabambanywe na Kristo ariko ndiho, nyamara si jye uriho, ahubwo ni Kristo uriho muri jye. Ibyo nkora byose nkiriho mu mubiri, mbikoreshwa no kwizera Umwana w’Imana wankunze akanyitangira.” (Abagalatiya 2:20) Uwakiriye ubutumwa bwiza, akabyarwa ubwa kabiri, kuva ubwo umuntu wa kera arapfa, akagira imibereho mishya, ibibi yakundaga akabyanga urunuka. Ubusinzi, ubusambo, amahane, ubusambanyi, ubugome, umujinya, ibinyoma, ubujura, kwirarira, amacakubiri, ubwicanyi, uburakari, n’ibindi bigasigara ari umwanda kuri we. Ibyiza yangaga akabikunda: gusenga, urukundo rwa kivandimwe, kutarobanura ku butoni, kugira imbabazi, gukunda ukuri, kwitangira abandi, kwiga Ijambo ry’Imana, kuba umunyakuri, kwihanganira abanyantege nke, gukunda abamwanga, kuba umwiringirwa n’inyangamugayo, n’ibindi. (Gal.5:19-21; Rom.1:29-31; 1 Tim.1:9-10)


text:
“Saa sita nariye ubugari n'ibishyimbo, byari bibishye...ikiryoshye ni isosi.”
Ayo ni amagambo ya Janvier ufite imyaka ine. Nyina, Mukanzabahimana, afungiye muri gereza nkuru ya Kigali. Afunganywe n'umwana we n'abandi bana 28 bose bari munsi y'imyaka ine.
Umwe mu bagore bafungiye muri gereza nkuru ya Kigali yadutangarije ko abo bana bavuzwa imiti y'abantu bakuru. Igikorwa ngo ni ukugabanya mo kabiri ikinini cy'abantu bakuru. Iyo umwana arwaye malariya bamuha amodiyakine y'ikinini bagabanya mo kabiri ku bigenewe umuntu mukuru, yarwara inkorora bakamuha bactrim na yo bacamo kabiri. Akenshi imiti nk'iyo imerera abana nabi, ndetse ikanabazahaza cyane kandi nta cyo kurya cyo kumuhembuza.
Uwo mubyeyi ati :
“N’'uburyo bwo kubaho usaga abana ntabuhumekero bafite, rwose abana ntabwo bitaweho na gato. N'ubwo indyo yabo iza ukwayo ariko ntaho taniye n'iyo abantu bakuru. Ndetse n'ibyo babatekeramo usanga birimo umugese.”
Naho Mukanyirigira Solange na we ufunze, akaba afite n'umwana muri gereza, avuga ko ubuzima babamo atari ubw'abana, kuko ubundi umwana aba akeneye kwigishwa ikinyabupfura. Ngo umwana akura yigana ibyo abantu bakuru bavuga. Bamwe mu bafunze nta muryango bafite wabafatira umwana. Ati:
“Icyo twifuza ni uko abana babadutwarira mu bigo by'imfubyi. Hano ugira igifungo cyawe ubundi ukongeraho n'icyo umwana wawe. Babatujyaniye wenda umuntu yazagirirwa ubuntu bwo gufungurwa akamuvanayo.”
Minisitiri Ntiruhungwa Yohani wa Mungu ufite mu nshingano ze amagereza we ariko avuga ko uburenganzira bw'abana bwubahirizwa mu magereza. Nk'uko abivuga, ngo amagereza menshi afite ubworozi bw'inka k’uburyo abana babona amata; amagereza kandi ngo akora n'ubuhinzi k’uburyo abana babona inyongera ku byo bahabwa na gereza. Imiryango ngo ifite uburenganzira bwo kugemurira abantu babo bafunze. N'abana barengeje imyaka itatu ngo bemererwa guhabwa imiryango yabo bakarererwa hanze.
Aha umuntu akaba yakwibaza impamvu ibyo Minisiteri iteganyiriza abana mu magereza bitubahirizwa. Ayo mata y'inka zororwa n'imboga zihingwa bizimirira he? Niba hari imiti y'abana ijya he ? Ni ibyo gukurikiranirwa hafi.
Ikindi abantu bibaza ni ukuntu abo babyeyi babyarira mu magereza. Amakuru atugeraho atubwira ko hari abagore basamiye mu magereza. Icyakora abasosiyare bemeza ko abagore baza batwite ngo ariko nta hantu babapimira. Izo nda zo mu magereza ngo zaba zituruka ku bayarinda cyangwa kuri za ruswa zitangwa mu magereza abagororwa bagahabwa uburenganzira batemerewe.


text:
Yesu yagenze ku isi. Yaravutse kandi yaranapfuye. Ni gute ibyo tubimenya ? Tubimenya tugendeye ku bintu mpamvu eshatu.
Ibyo umuntu yemezwa n’Umwuka wera : Ibyakozwe n’intumwa 10 :39-41 « Natwe turi abagabo bo guhamya ibyo yakoreye mu gihugu cy’abayuda byose n’i Yerusaremu : uwo bamwicishije kumubamba. Ariko Imana imuzura ku munsi wa gatatu, imwerekana ku mugaragaro, icyakora ntiyamweretse abantu, ahubwo yamweretse abagabo bitari byaba, ni twebwe abasangiraga na we amaze kuzuka.
Ubuhanuzi bwa Bibiliya : Ibyakozwe n’intumswa 10 :43 « Abahanuzi bose baramuhamije, bavuga yuko umwizera wese azababarirwa ibyaha ku bw’izina rye. Mu itangiriro mu gice cya gatatu, iyo tuhasomye tuhasanga uzakandagira umutwe w’inzoka akawumena. Nanone muri iki gitabo cy’itangiriro ku gice cya 12, Uwiteka yasabye Aburahamu kuva mu gihugu cye akajya mu gihugu azamwereka. Mu gice cya 22 muri iki gitabo nanone tuhasanga inkuru z’uburyo Imana yasabye Aburahamu kuyitambira umwana we w’ikinege yakundaga Isaka ku musozi na Yesu yabambiwe ho. Mu gitabo cy’abarewi (Abarewi 4 ;5 ;6 :1-7,24-30 ;7 :1-7) ni henshi uzasanga hagaragaza Yesu yababarijwe ibyaha byacu akanamena amaraso ye ku bwacu. Muzasoma nanone inkuru z’ubuhanuzi zivuga uburyo Yesu yavukiye i Yerusaremu (Mika 5 :2), havuga neza uburyo Yesu azavukira i Beterehemu. Imirongo yose yo muri Bibiliya tumaze kubabwira ibagaragariza ubyo yabaye ho.
Ikimenyetso gikomeye gitangwa n’Umwuka wera w’Imana : 1 Yoahana 5 :9-11 « Ubwo twemera ibyo abantu bahamya ibyo Imana ihamya birabiruta, kuko ibyo Imana ihamya ari ibi, ari uko yahamije iby’umwana wayo. Uwizera umwana w’Imana aba afite uko guhamya muri we, naho utizera Imana aba ayise umunyabinyoma kuko atemeye ibyo Imana yahamije ku mwana wayo. Kandi uko guhamya ni uku : ni uko Imana yaduhaye ubugingo buhoraho, kandi ubwo bugingo bubonerwa mu Mwana wayo.
source: jesus.org


text:
Haranira kuneshesha ikibi icyiza
Umuntu wese muri twe areke kwizirikana ubwe gusa, ahubwo azirikane n’abandi (Abafilipi 2:4)
Bibaho ko ubishaka cyangwa utabishaka ushobora kwisanga wababaje mugenzi wawe, ukuri kuzuye ni uko twe nk’abantu ntabwo dutungana kurwego twabaho duhuje iteka ryose na Paulo yaravuze ngo nifuza gukora ibyiza ibibi bikantanga imbere kandi hariho igihe amakosa dukora asiga ibikomere muri bagenzi bacu cyane ko tutakira ibintu kimwe. Noneho reka nkubaze iyo wisanze wakoreye umuntu ikosa ni iki gihita kikuzamo, gusaba imbabazi, kwihagararaho kuko ibi byiciro by’abantu byose bibaho, wowe bigenda bite kuko hari ugukosereza akaba yanaremererwa kukurusha hakaba undi ubibona agatangira gushaka uko akwemeza kugira ngo adahinduka umunyamakosa.
Imbabazi ni nziza ariko iyo igikorwa kibi wakoze ugisimbuje icyiza biba byiza kurushaho uretse ko akenshi iki abantu benshi batagitindaho ariko nacyo gishimangira ukuntu imbabazi umuntu yasabye yazikuye ku mutima ikindi bigaragaraza koko ko wafashe umwanzuro.
Iyo witegereje usanga kugira ngo usimbuze ikintu kibi icyiza bisaba kwishyira mu mwanya w’uwo wakoreye ikosa ukumva uburemere bw’ikibazo ikindi ibi bisaba guca bugufi cyane ndetse utabizi yagirango urisebeje ariko hariho igihe bigusaba kumera nk’ubuze ubwenge mu maso y’abantu kugira ngo ukore ibyo Imana ishaka, noneho wakwibaza kuki tudakunda gukoresha ubu buryo bwo guca bugufi tugasabana imbabazi kandi byaba na ngombwa ugasimbuza ikibi icyiza hagati yacu abo dusengana, tuvukana, inshuti n’abandi, ibi bishimangira urukundo kandi bikuraho amakimbirana hagati y’abantu Paulo yaranditse ngo ntimukagire umwenda wose keretse gukundana kuko ukunda undi aba ashohoje amategeko (Abaroma 13:8), ikindi ni uko na Yesu yahiniye amategeko yose mu ryo gukunda Imana n’abantu cyangwa se mu rukundo.
Hariho igihe umuntu amera nk’uri kurangiza umugenzo agasaba izo kwihesha amahoro ariko adafite mumutima, ndabinginga imitima yacu icire bugufi Imana n’abantu kandi ihugukire ibyijuru nibwo tuzakora ibyo Data wo mu ijuru ashaka, ibi kandi bizatuma duhorana amahoro yo mumutima tugirane umubano mwiza kandi wera w’abana b’Imana.
Ahubwo dukwiye gusaba Imana igahindura imitima yacu ikayuzuza urukundo kandi ahari ibibi tukabisimbuza ibyiza, ikindi tugaharanira kubana n’abantu bose amahoro duca bugufi nibwo Imana izatura mu mitima yacu mu zina rya Yesu, Amen.


text:
Ark murasetsa koko photman yagize ubwoba burenze ntiyafitira!!!
Ark mujye mutanga inkuru zisobanutse mureke kubeshya abantu. ubuse twabwirwa niki ko bari muri park? ko utatubwiye c ibyo batinyaga ngo unabitwereke ?
Aya mafoto ndabona bidasobanutse kuko mwari nokutwereka ibyo bikangaga
Aya mafoto ndabona bidasobanutse kuko mwari nokutwereka ibyo bikangaga
ko mbona se ari ngo nightmares bihuriye he na Pariki? Inkuru nkizi ni hatari!!!
twabwirwaniki ko Bari muri park kweri
iyo parike yitwa ngo iki harya? iherereye mu wuhe mugi, ntiwanavuze bimwe mu byabateye ubwoba ,
ubusekoko aho ni muri parike
Ariko koko amafoto arasekeje cyane.
ibyo batinya birihe?
wari ukwiriye uktwereka icyo bari bari kureba kugirango tumeney niba itari mise en scene!


text:
Nov 25, 2015 Isange Corporation Amakorali 0
Korali Inshuti za Yesu ikorera umurimo w’Imana mu itorero rya AEBR Region y’Akagera, Sous Region ya Rwamagana, yateguye ibitaramo bibiri bigamije gushyira hanze umuzingo wa mbere w’indirimbo z’amajwi witwa “Ndatuma nde” Audio Album
Nk’uko tubikesha Inyarwanda.com igitaramo cya mbere kizaba kuwa gatandatu tariki ya 28 Ugushyingo 2015 kibere Kacyiru ku Itorero rya AEBR kuva isaa munani z’amanywa. Ikindi gitaramo kizaba ku cyumweru tariki ya 29 Ugushyingo 2015 kibere kuri AEBR Rwamagana (Mwurire)kuva isaa Saba z’amanywa.
Tumushime Simeon umuyobozi wa Korali Inshuti za Yesu, yabwiye inyarwanda.com dukesha iyi nkuru ko muri ibyo bitaramo bazaba bari kumwe na korali zitandukanye nka Seraphim Melodies, Holebu choir, Petros choir, Narada Worship team n’abahanzi barimo Niyigaba Samuel, Habimana Dominic na Adjabu Corneill.
Korali Inshuti za Yesu,yavutse mu mwaka wa 2003 itangizwa kubw’igitekerezo cy’abanyeshuri 9 bo mu mashuri yisumbuye, kugeza ubu igizwe n’abaririmbyi barenga 38. Iyi Korali irashima Imana kubw’ibitangaza iri kubakoresha kugirango inkuru nziza y’agakiza ka Yesu isakare hose.
Korali Inshuti za Yesu iherutse kwegukana igihembo cya mbere mu marushanwa yateguwe na AEBR ku rwego rw’igihugu. Muri gahunda ifite imbere, harimo gukomeza gutsura umubano mwiza hagati y’andi makorali, gukora ivugabutumwa binyuze mu bikorwa by’urukundo n’ibindi byinshi.
UMVA HANO INDIRIMBO “NDATUMA NDE” YA KORALI INSUTI ZA YESU
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
DUSOBANUKIRWE AGATABO K’UMUGENZI (Igice cya Kabiri) /Donna Joel
Mu gice kibanza twababwiye amateka y’ubuzima bwa John Bunyan wanditse aka gatabo k’umugenzi, muri iki gice tugiye gutangira kureba ibice by’ingenzi bigize iki gitabo.
• UMUNTU WARI UHETSE UMUTWARO (Mukristu)
Bunyan Yarose inzozi ari mu butayu bugereranwa n’isi, ngo ni uko abona isenga ayiryamamo ariyo bwa buroko, Ubu buhamya ndabibutsa ko ariwe wivugaga, muri make ni ubuhamya bwe. Ubwo arakomeza ati: Nsinziriye mu nzozi nabonye umugabo uhetse umutwaro ateye umugongo urugo rwe, yasomaga igitabo arira aboroga, ahinda umushyitsi, ageze n’iwe kwiyumanganya biramunanira (muribuka bya byaha yakoraga bimucira urubanza).
Yakomeje abatekerereza ukuntu yahuye n’umuntu akamubwira ko igihugu cyabo kigiye kuzatwikwa n’ umuriro uvuye mu ijuru, ndetse ko bose nibadahunga bazashya bakazarimbukiramo yo munyumvire namwe inkuru yari azaniye umugore, akongeraho ngo ko afite umutwaro umuremereye. Si ibyo gusa yanababwiraga ko atazi aho agomba guhungira, abari aho bose, umuryango we n’abaturanyi bamuhindura umusazi batekereza ko wenda nijoro naryama ari buze gusubiza ubwenge kugihe, ariko siko byagenze ijoro ryamubanye rirerire kubera ubwoba yari afite, maze arirara yifitiye umubabaro mwinshi nyamara umuryango n’inshuti nabo ntibamworoheye Kuko bari bakinangiwe imitima.
Ijambo ry’Imana muri Malaki 3:19-20 risobanura neza iby’izi nzosi za John Buyan rigira riti “Dore hazaba umunsi utwika nk’itanura ry’umuriro, abibone bose n’inkozi z’ibibi zose bazaba ibishingwe, maze habe umunsi uzabatwika bashire, ni ko Uwiteka Nyiringabo avuga, ntuzabasigira umuzi cyangwa ishami. Ariko mwebweho abubaha izina ryanjye, Izuba ryo gukiranuka rizabarasira rifite gukiza mu mababa yaryo, maze muzasohoka mukinagire nk’inyana zo mu kiraro. N’ubwo yakomeje kubabwira ko ashaka ubuhungiro ariko banze kumwumva ndetse baramusuzugura cyane, kugeza n’aho bamwanze, ariko we arushaho kubasabira amara igihe atunzwe no kubasengera, nibwo yaje guhura na Mubwirizabutumwa
• MUKRISTU NA MUBWIRIZABUTUMWA
Mwambaza muti bahuye bate? Muri ako gahinda kose n’ubwoba bwinshi ndetse no kutamenya iyo ahungira, niho yakubitanye n’ umugabo witwa Mubwirizabutumwa ariko bigeze habi, Mubwirizabutumwa aramwegera amubaza ikimutakisha, undi ntiyamuhisha amubwira ko yabwiwe ko yaciriweho iteka, ati “kandi urupfu sindushaka, urubanza ndabizi neza ko ntashobora kurutsinda, yoooo ni akaga Mubwirizabutumwa amaze kumwumva amuha igitabo cyanditseho ngo Nimuhunge umujinya uzatera, amaze gusoma aba amubajije icyo akora Mubwirizabutumwa ati : Urarora ririya rembo rito undi ati shwi da, ati byibura se urabona ririya tabaza undi ati : umenya ndibonye ( Munyumvire ubwoba weee) Mubwirizabutumwa ati “Komeza UDATESHUTSE INZIRA ujye kuri ririya tabaza nurigeraho urahita ubona irembo, ujyeyo barakubwira icyo ukwiye gukora, Yoo Imana ishimwe ntiyari azi aho ajya disi.
• ABATURANYI BA MUKRISTU
Abaturanyi bakibona ko agiye basohorwa no kureba uko yiruka ahunga bamwe baramuseka
abandi bamwereka ibikangisho abandi baramuhamagara ngo agaruke ariko muri abo bose hari babiri biyemeje kumugarura baba baramukurikiye abo ni MUDAKURWAKU IJAMBO na NYAMUJYA IRYA N’INO (Imana ijye iturinda guhura n’aba bantu mu rugendo kuko bavuna umugenzi)
Mudakurwa ku ijambo ni umuntu ukomera ku mahame ye ibyo azi ntiyifuzako hari ikindi cyakwiyongera ho, mbese ahora azi ko ariwe azi ukuri agasuzugura inama z’ abandi bose.
Nyamujya irya n’ino: Ni umuntu ufata impu zombie, ugasanga mu isi ntarimo no mu agakiza ntarimo ahindukana n’ igihe mbese niwe Bibiliya yita akazuyaze (Ibyahishuwe 3:16)
Ubwo bamugezeho baba bamubwiye ko baje kumugira inama ngo agaruke, ariko nawe abasobanurira ko adashobora kugaruka mu gihugu kigiye kuzarimbuka, yagerageje no kubereka amagambo y’ijambo ry’Imana Yooo ubwo bajya impaka biratinda ariko birangira MUDAKURWA KU IJAMBO arakaye dore ko ari nawe wamuhataga ibibazo byinshi yisubirirayo, n’ubwo yagiye ariko mukristu yari yagerageje kumuhamiriza aribyo byanyuze
NYAMUJYA IRYA N’INO, bituma yiyemeza kwijyanira na MUKRISTU, nibwo yatangiye kubaza ibibazo byinshi, ariko yibarizaga ibyiza byibyo bazabona ku iherezo ry’urugendo (mu ijuru).
Yo mbega ngo Mukristu aramusobanurira, mbega ngo aramubwira ibyo bazabona mu ijuru maze undi ibinezaneza byo kuzagerayo biramutaha, bafatanya urugendo banezerewe Nyamujyiryanino ati twihute (nta mutwaro yari ahetse), Mukristu ntiyabishobora kubera umutwaro yari ahetse mu mugongo, yooo Mbega ibibazo uziko umunezero wabo utawatinze……( Biracyaza).


text:
Isengesho rivanze n’ ubuntu Imana iryumva cyane! Pastor Desire
Koluneriyo yari umunyadini:
– Yubaha Imana n’abo mu rugo rwe bose.
-Yagiraga ubuntu bwinshi.
-Yasengaga Imana ubudasiba.
Abona Malaika ku mugararagaro amuhamagara mu izina aramubwira ati: “Gusenga kwawe n’ ubuntu bwawe byazamutse biba urwibutso”. (Ibyakozwe n’ intumwa 10:2-4)
1. Yubahana Imana nabo mu rugo rwe bose: Ushobora kuba ukurikiye iyi nyigisho uri ingaragu nta rugo ufite ariko wowe ubwawe uri inzu y’ Imana, ukwiye kubahana Imana n’abo mu rugo rwawe; ni ukuvuga amaso, amatwi, amazuru, ibitekerezo, amaguru, amaboko; hari ubwo usanga umuntu avuga ko yubaha Imana ariko umunwa we ubeshya, akavuga ko akijijwe ariko atariga gutegeka amaboko ye, akavuga ko akijijwe ariko atubahana Imana n’ ingingo ze zose, reka urugingo rukikugora abe ari rwo usengera cyane.
Indirimbo 105 agace ka 7 kavuga ngo: “None maso yanjye nawe matwi nawe munwa wanjye mubiri we mwese mushimishe uwankuye mu ngoyi ibyaremwe byose tumushime”.
Yesu yaravuze ati: “Umuntu nashaka gukunda Imana ayikundishe umutima we wose n’ ubwenge, n’ imbaraga ze zose; iyo uvuga ko ukijijwe wige gutanga ingingo zawe zose zibe ibitambo bizima bishimwa n’ Imana.(Abaroma 12:1-2)
2.Yagiraga ubuntu bwinshi: Muri iki gihe abantu bakigira ubuntu ntabwo ari benshi. Ubuhanuzi bwa Paulo muri 2Timoteyo3:1-10 buvuga ko abantu bazaba bikunda kuruta uko bakunda Imana batagira ubuntu. Dusoma Ibyakozwe n’ intumwa 9:36-43 uwo mukozi w’ Imana Tabita (Doruka) yagiraga ubuntu bwinshi apfuye abo yagiriye ubuntu barigaragambya batumaho Petero aramuzura. Ubu bitewe no kwikunda aho kugirango tugire ubuntu twe turashaka kubugirirwa ariko gutanga bizana umugisha kuruta guhabwa. Hari ubwo ntekereza nti ese abakristo bose bamenye kugira ubuntu abantu barwariye mu bitaro byose babura ubasura? Ese abakire bose bamenye kugira ubuntu imfubyi dufite ntizafashwa? Ese kugenda mu modoka wenyine unyura ku bagutegeye amaboko ukabanyuraho wazamuye ibirahuri ntutware n’ umwe kandi bagusabye wumva hari ubuntu burimo ariko ipine iyo ritobotse urabasaba ngo bagufashe. Koruneriyo yarazi kugira ubuntu. Yesu yaravuze ngo nari nashonje murangaburira, nari nambaye ubusa, nari umushyitsi murancumbikira, nari mboshywe muza kunsura(aho ho hasura bake iyo atari uwawe ariyo) nari mfite inyota…(Matayo 25:31-40) Abo nibo Yesu yavuze ko tuzagirira ubuntu uhere kuri abo hanyuma ukomereze no mu rusengero mu bo musengana n’ abaturanyi Imana izaguha umugisha ariko kwirirwa dusaba Imana umugisha tutazi gukorera umugisha ni ikibazo.
3.Yasengaga Imana ubudasiba: Abefeso 6:18 haravuga ngo: “Musengeshe Umwuka iteka kandi mu buryo bwose bwo gusenga”. Iyo uri mu mwuka wo gusenga uririnda ntupfa kuvuga ibyo ubonye byose, ntupfa kwifata uko ubonye kuko iyo turi mu Mana tuba turi kure ya kamere ariko iyo turi mu mubiri tuba turi kure y’ Imana.
Iyo dusomye, Danieli yari afite ibyakamujyanye kure y’ Imana kuko yavukaga mu nda y’ ingoma I bwami, yari umunyabwenge, yari umutegetsi, yari mwiza cyane. Ariko ibyo byose akabyirengagiza agasenga iminsi myinshi yifuza ko ubwoko bwe bwava mu bunyage, yari azi kugira ubuntu agasenga ubudasiba. Nituba mu by’ Imana neza nayo izagenda ikemura ibyacu (Daniyeli 9).
Abantu babaho gutyo bazagenda babona Imana buri gihe; Koluneriyo yabonye Malaika imbonankubone natwe nitwubaha Imana izaduha umugisha kandi ibyo tuboneramo Imana ni byinshi cyane n’ ubu wasanga warayibonye ntubimenye. Imana ibahe kugira ubuntu muri byose (Abaroma 12:9-21) Bishobotse mubane n’ abantu bose amahoro.
Pastor Desire Habyarimana


text:
Rwanda | Kamonyi: Hatangijwe icyumweru cyo gukangurira abaturage kugana Sacco
Mu gihe cy’icyumweru, hateganyijwe ko abaturage batarafunguza Konti muri Koperative yo kubitsa no kuguriza Umurenge Sacco, bazashishikarizwa kuzifunguza. Abo bigaragara ko batishoboye, abaturanyi ba bo bakazabibafashamo, hakusanywa inkunga.
Mu murenge wa Gacurabwenge mu Kagari ka Nkingo, iki cyumweru cyatangijwe na Hakiza Kumeza Innocent, Umukozi w’ikigo cy’igihugu gishinzwe guteza imbere amakoperative (RCA) ukurikirana amakoperative yo mu karere ka Kamonyi. Yatangarije abaturage iyo gahunda igamije gutoza buri muturage umuco wo kuzigama no kwiteza imbere bakoresheje amafaranga ya bo n’inguzanyo.
Umwe mu baturage wafunguye Konti muri Sacco ya Gacurabwenge Ngiruwonsanga Boniface, yasabye bagenzi be bari aho, gutinyuka bakazana amafaranga ya bo muri Sacco. Abaha n’ubuhamya bw’ukuntu kubitsa byatumye atandukana n’umuco wo kubika mu ihembe cyangwa se ku musego kuko mbere yahoraga yikanga abajura.
Yongeraho ko kuba Sacco zaregerejwe abaturage byafashije abaturage benshi guhindura imyumvire, cyane cyane ku bijyanye no kwiteganyiriza bazigama.
Umunyamabanga Nshingwabikorwa w’Umurenge wa Gacurabwenge, Umugiraneza Marthe, avuga ko muri iki cyumweru bafite gahunda yo guhura n’abaturage mu Midugudu yose bakabashishikariza kugana Sacco.
Ngo biteguye no gufasha abatarafunguza konti kubikora bifashishije ibimina n’amatsinda yo kugurizanya azafasha buri wese kugira konti ku giti cye, maze akazajya azigamaho n’inyungu akuye mu itsinda bityo na we mu gihe ari we utahiwe gufata amafaranga y’ikimina.
Ku batishoboye badafite ubushobozi bwo gufunguza konti, mu Murenge wa barateganya ko muri iki cyumweru bazakusanya inkunga binyujijwe mu nama n’abaturage buri wese agatanga uko yifite, amafaranga azavamo akazifashishwa mu kubafunguriza konti.
Ibyo nibigerwaho bizaba igisubizo ku cyerekezo cy’iterambere 2020, aho Leta y’u Rwanda yifuza ko abaturage baba bakorana n’ibigo by’imari n’amabanki, ndetse bagashishikarizwa gutinyuka inguzanyo kugira ngo ibyo bigo bifashe mu kwihutisha iterambere ry’iki gihugu.


text:
Gukora siporo si ugutara inyota cyangwa kugabanya amafiriti –Maniraguha
Umutoza w’imikino ngororamubiri Maniraguha Anaclet arashishikariza abantu bose gukora siporo, kuko siporo atari iyo gutara inyota nk’uko benshi babivuga, ko ahubwo ari ingenzi mu buzima bwa buri muntu wese.
Ibi Maniraguha Anaclet uzwi ku izina rya Fils uyobora “Club Muvandimwe”, yabitangarije IGIHE.com aho avuga ko Siporo Abanyarwanda bagenda bayumva kandi bakayiha agaciro kuko kera bakundaga kuvuga ko ari iby’abakire, gutara inyota no kugabanya amafiriti, ariko ubungubu imwumvire igenda (...)
Umutoza w’imikino ngororamubiri Maniraguha Anaclet arashishikariza abantu bose gukora siporo, kuko siporo atari iyo gutara inyota nk’uko benshi babivuga, ko ahubwo ari ingenzi mu buzima bwa buri muntu wese.
Ibi Maniraguha Anaclet uzwi ku izina rya Fils uyobora “Club Muvandimwe”, yabitangarije IGIHE.com aho avuga ko Siporo Abanyarwanda bagenda bayumva kandi bakayiha agaciro kuko kera bakundaga kuvuga ko ari iby’abakire, gutara inyota no kugabanya amafiriti, ariko ubungubu imwumvire igenda ihinduka.
Maniraguha Anaclet ni muntu ki?
Maniraguha Anaclet ni umgabo ufite abana babiri b’abahungu, akaba yarize amashuri abanza kuri EP Kabusunzu, akomereza mu bafurere muri St Joseph aho yigaga ibijyanye n’ubucuruzi aza kubireka ageze mu wa gatanu. Kwiga yanabivangaga no gukora akazi k’ubucuruzi buciriritse, dore ko ari we wireze.
Mu mwaka wa 2004 nibwo yatangiye gukora sport ariko atabikora nk’umwuga, aho yakoraga sport yo kwirukanka yabikoranaga n’abandi akenshi ku Cyumweru. Mu mwaka wa 2006 nibwo yagiye mu gihugu cy’Afurika yepfo agiye gushaka imibereho, agezeyo abona siporo ariyo ifite agaciro aba ariyo yiga mu ishuri ryitwa Belvie South Sport riherereye mu Mujyi wa Cape Town, aho yize Sport Aerobic igihe kingana n’imyaka ibiri.
Mu 2009 nibwo yatangije Club Muvandimwe
Mu mwaka wa 2009 nibwo yagarutse mu Rwanda, atangira gukora siporo nk’umwuga aho yatangiye Club afatanyije n’inshuti ze bajyaga banakorana siporo kuva na kera, iyo Club bayita ’Muvandimwe’, bakajya bakorera kuri Stade Regional i Nyamirambo.
Nyuma gato bavuye aho kuri stade bafata inzu yo gukoreramo ku Kivugiza, uko abantu bagiye biyongera inzu iba ntoya baza kuyireka bafa indi nini iruta iyo iri Nyamirambo inyuma y’ahahoze hakorera muganga Niyinkwaya muri Salle ihari yitwa ’Umubyeyi w’Amahoro’.
Maniraguha na bagenzi be bashatse ibikoresho bya Siporo bigezweho, bongera iminsi bakoreraho siporo kuko batangiye bakora rimwe mu cyumweru nyuma batangira gukora buri munsi. Siporo bakora ni Aerobic bisobanura Siporo ifasha abantu gutakaza ibiro, aho abantu bagendera ku muziki ku buryo ibice byose by’umubiri bikora, bakanagira siporo ya fitness yo bakora bifashishije ibyuma akenshi byo kongera umubiri, hamwe n’ibiro hakabamo n’ibyuma byo kunanura biterwa n’uburyo byakoreshejwe.
Abaza gukora siporo bagenda biyongera
Iyi club ifite abanyamurwango bagera kuri magana abiri (200), mu minsi y’imibyizi hakunda kuba hari abagera ku ijana (100).
Gukora Siporo muri iyi club bisaba kwishyura amafaranga igihumbi ku munsi ariko ukaba ushobora no kwishyura amarangana ibihumbi 10 ku kwezi; ibi bikaba ari mu rwego rwo gushaka amafaranga yo kwishyura aho bakorera bakodesha, ibyuma bakoresha n’ibindi bihakorerwa.
Si siporo gusa ikorerwa muri Club Muvandimwe kuko hari n’ibindi bikorwa ijya ikora harimo nko gutembera ( picnic), ibikorwa byo gufashanya hagati y’abanyamuryango, yaba abafite ubukwe, abagize ibyago, cacahouete, kugirana inama n’ibindi.
Hari n’abaganga
Ku bijyanye no kumenya niba bakorana n’abaganga kugirango hatazagira uhura n’ibibazo, Maniraguha yatangarije IGIHE.com ko muri bo harimo abaganga bakorana, kandi basaba uje gukorana nawe kubanza kujya kwa muganga gukoresha ibizamini ngo barebe ko atarwaye umutima cyangwa umwijimna n’ibindi byatera ikibazo akoze siporo nkeya cyangwa nyinshi.
Bamwe mu bakorera siporo muri Club Muvandimwe
Foto: Kanyamibwa P.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Iyi nkuru murayisanga mo umugore wari yarirukanywe n’umugabo we azira ko atabyaraga nyuma Imana ikaza kumusubiza imuha abana babibiri b’impanga bityo asubirana icyubahiro cye nk’umugore w’isezerano mu rugo ku bw’ igitangaza cy’Imana y’ibidashoboka.
Umugabo yaretse umukobwa yarambagizaga bari bamaranye amezi atandatu ajya kwishakira undi mukobwa ndetse bahita banabana. Umunsi umwe rero, aza kwirukana umugore we kubera ko hari hashize imyaka myinshi atabyara.
Yararize anamwinginga ngo amubabarire ye kumwirukana kuko ntaho kwerekeza yari afite ; ariko kubera ko umugabo yari umuntu utagira impuhwe yaranze amwirukana huti huti ahita yishakira undi mukobwa bigeze gukundana mu myaka itari mike yashize.
Mbere y’uko uyu mugore ava aho mu rugo, yararize cyane atakambira Imana kugira ngo isubize amasengesho ye. Hashize ibyumweru bitandatu (6) yarigendeye, raporo ya muganga wamukurikiranaga iza ivuga ko amaze ibyumweru umunani (8) atwite.
Kuri we ntiyumvaga ko ibintu nk’ibyo bishoboka dore ko yari amaze imyaka myinshi yarabuze urubyaro. Gusa n’ubwo ibi byamutunguye cyari igitangaza cy’Imana y’ibidashoboka yari yumvise ukurira kwe.
Nk’uko tubikesha urubuga « Christiansinspirational.com » dukesha iyi nkuru ; hashize amezi make, wa mugore wa kabiri yaje kumenya ko hari umugore uyu mugabo yari yarashatse mbere akaba yaramwirukanye azira ko atabyaraga maze bituma uyu mugore nawe muri we yumva ko ameze nk’uwakoze icyaha cyo kuba yarasimbuye uwambere dore ko yari yaragiye ari nta rindi kosa rikomeye yigeze akora ; bituma afata icyemezo cyo guhita yigendera. Umugabo rero nta kindi yakoze yahise agarura umugore we (uwo yari yirukanye) mu rugo asubirana icyubahiro cye nk’umugore w’isezerano.
Uyu mugore mu mubabaro we yambaje Uwiteka Imana Ye arayitakira cyane maze nayo yumva kurira kwe iramusubiza ; Imuha abana babiri b’impanga (Zaburi 18 :6) .


text:
Epinari, uruboga rutanga ingufu rukanarinda imboni y’ ijisho.
Epinari iri muri bimwe mu biribwa bikoreshwa nk’ imboga, ikaba ikungahaye cyane ku
ntungamubiri. Byongeye kandi ikaba inafite ibivumbikisho bingana na 22(kilocalories) mu magarama 100 zayo. Epinari, irusha poroteyine izindi mboga ku rugero rungana na 2.82%, ariko ikagira ibinyabisukari bingana na 0.8%, n’ amavuta angana na 0.35%.
Igitangaje kuri epinari:
Amagarama 100 zayo afite 2/3 bya vitamini A ikenewe n’ umubiri w’ umuntu ku munsi, akagira aside forike zikenewe zose, akagira ½ cya vitamini C ikenewe ku munsi, ¼ cya Mg (manyeziyumu) ndetse no hejuru ya ¼ y’ ubutare bukenewe ku munsi.
Ese epinari itumariye iki?
Gufata neza imboni y’ ijisho: inzobere mu buvuzi bw’ amaso ndetse n’ amatwi zo mu bitaro bya Massachusetts, zifatanyije na Univerisite ya Havard aho ni muri leta zunze ubumwe za Amerika, zagaragaje ko abantu bageze mu kigero cy’ imyaka 55 na 80 bafite akamenyero ko kurya izi mboga za epinari, baba bakizigamye imbaraga z’ amaso mu kureba (pas de dégénération maculaire). Ibi bikaba byerekana uburyo epinari ikenewe cyane cyane mu bantu bari hejuru y’ imyaka 50.
Kurinda kubura amaraso: epinari igira uruhare rurinini mu kurinda ukubura kw’
amaraso kuko ikize ku butare(fer) ku rugero rungana n’ amagarama 2.17 kuri garama 100 zayo. Uru rugero rukaba rurutaho gake urw’ ubutare buboneka mu nyama. Icyongeyeho kandi ni uko epinari kuba ikize kuri vitamin C, bituma ubu butare bwayo bwinjira neza mu mubiri.
Epinari igabanya urugimbu mu mubiri: ubushakashatsi bugaragaza ko proteyine za
epinari zibuza urugimu kwinjira mu mubiri, bityo bituma umuntu uyikoresha atarwara
indwara z’ imitsi.
2 Gukuza umwana uri mu nda: Kuko ikize kuri aside forike bituma iba mu biribwa
bituma habaho gukorwa k’ ubwonko bw’ umwana uri mu nda. Bityo ikaba ikenewe ku
bagore batwite.
Bitewe n’ uku gukungahara kuri vitamini C ndetse na vitamin A bituma epinari idufasha
mu kuvura indwara zo mu myanya ishizwe imyororokere, ndetse na kanseri cyane
cyane iyo mu muhogo.
Epinari idufasha mu kuvura indwara zandura by’ umwihariko nk’ igituntu igihe
dukoresha umutobe wayo.
Irakenewe ku bantu kakora siporo ndetse no ku bantu bagikura nk’ ingimbi n’
abangavu bitewe n’ uko ikize ku myunyungugu.
Uko ikoreshwa:
Ishobora gukoreshwa ari mbisi nka salade.
Ishobora gukarangwa mu mavuta nk’ izindi mboga zisanzwe.
Kunywa umutobe wayo ½ k’ ikirahure mbere yo kurya nabyo birashoboka.
Aho byavuye:
Tumenye kwivura vol.3 page 53
Santé par les aliments page 37, 364
Tubifurije kugira amagara mazima!
Martha@agakiza.org


text:
Byukusenge w’ i Huye yambuwe isambu n’ abari bamusezeranyije kumurera
Jean de Dieu Byukusenge wo mu Karere ka Huye avuga ko yakuwe mu kigo cy’imfubyi n’umuryango we ngo arerwe, ahubwo akamburwa isambu ye.
Byukusenge w’imyaka 26, avuga ko afite imyaka icyenda ba nyirasenge babiri (abakobwa ba murumuna wa sekuru), na nyina wababyaye ubu witabye Imana, bamukuye mu kigo cy’imfubyi.
Yabaga mu kigo cya AEE cyari mu mujyi wa Butare. Bahamukuye bavuga ko adakwiye kurererwa mu kigo cy’imfubyi kandi bahari nk’umuryango we.
Ngo nyuma y’imyaka ibiri gusa abana nabo mu nzu bari batunganyirijwe na cya kigo cyamureraga, bamwirukanye, ajya kwangara, atangira kujya ava mu rugo rumwe ajya mu rundi.
Kuva icyo gihe ngo hatangiye imanza zo kugaragaza ko ari we wasigaye mu muryango wa sekuru witwaga Sitefano Zikuriza, hagamijwe kumuhesha isambu yasize, ariko kugeza n’ubu ntibirakemuka.
Gusa we avuga ko amaze kunanirwa guhora mu manza aburana n’abigiza nkana.
N’ikiniga agira ati“Ndatakamba rwose nk’umuyobozi wazanyumva akamfasha. Imana yazamuha umugisha nk’ufashije umuntu uri mu kaga, nanjye byibura nkagira umutuzo.”
Icyakora, n’ubwo avuga atya ngo ntiyirengagije ko abagiye bayobora umurenge wa Ngoma, ari na wo akomokamo gaherereyemo, bagiye bamufasha.Avuga ko hari n’igihe bagiye bamucumbikira ku biro by’umurenge.
Guhora mu manza aburana kwitwa umwuzukuru wa Zikuriza byanatumye aba ahagaritse gukomeza kwiga muri kaminuza nyamara FARG yari yamuhaye buruse.
Avuga ko impamvu yabaye aretse ari ukwanga ko yazahugira mu masomo ntamenye aho imanza ze zigeze, bikaba byazamuviramo kuzariha ibyo yatanzweho na FARG.
Ati”Ku rutonde rw’abarangije muri 2012 FARG yagombaga kurihira nanjye ndimo. n’icyemezo kinyemerera kujya kwiga muri uyu mwaka nari ngifite.
Ariko sinanjya kwiga bashaka guhakana umubyeyi wanjye, bishaka kuvuga ko FARG yaba iri kundihira ku mubyeyi utabaho.”
Avuga ko abayeho nabi, kuko akazi abona ari akamuhemba amafaranga makeya atagira icyo amufasha mu kwiteza imbere, dore ko ari na yo akuramo amatike y’abatangabuhamya.
Muri aba batangabuhamya ngo hari abo agomba kurihira amatike ya moto kugirango bamugereho igihe cy’imanza.
Avuga ko agize amahirwe yabona umufasha iki kibazo kikajya ku ruhande maze agasubira kwiga.
Abaturanyi bo kwa Sekuru bemeza ko Byukusenge ari uwo muri uyu muryango, kandi ko se umubyara yitwaga Rutegamihigo naho Nyina akitwa Yosafina Kubwimana.
Laurent Nkundwamfite wo mu mudugudu wa Karambi, aho se na sekuru ba Byukusenge bari batuye, nawe arabyemeza.
Avuga ko mbere ya Jenoside Rutegamihigo yarwaye, yabona agiye gupfa akajya kwiyandikishaho Byukusenge ku biro bya Komini Huye, ari na yo babarizwagamo.
Ati “ni uko umugore wanjye adahari, iyo ahaba yari kubikubwira kuko bava kumwandikisha banyoye ikigage hano. Icyo gihe yari yapimye [yari afite ikigage agurisha.”
Nkundwamfite, kimwe n’umukecuru witwa Gemma Mukarutazibwa bavuga ko inzu umwe muri ba nyirasenge atuyemo, mu isambu yakagombye kuba iya Byukusenge, iri mu nkuracyobo yahawe amaze gushyingura se.
Abaturanyi bababazwa no kuba Byukusenge akomeza gusiragira mu manza, hejuru y’uko ba nyirasenge bamukuye mu kigo cy’imfubyi yiberagamo, cyashoboraga kuba cyaranamwubakiye akaba afite aho kuba.
Louis Ntazinda, n’imvugo yumvikanamo uburakari agira ati “Ubundi bamuzaniraga iki? Nk’imfubyi bari kumwe zitabonye ababyeyi bazitwara nta n’umwe utarubakiwe, bo bafite aho kuba. Ubwo se bamuzanye kugira ngo bazamuhakane?”
Abaturanyi bavuga ko batumva impamvu urubanza rwe rumaze igihe kirekire kandi bizwi ko ibyo ba nyirasenge baburana ari amahugu.
Bavuga ko ruramutse ruburanishirijwe aho batuye mu mudugudu wa Karambi byatuma ikibazo cye gikemuka vuba.
Ku bijyanye n’icyo ba nyirasenge bavuga kuri iki kibazo, utuye muri ya nzu bivugwa ko yubatse mu nkuracyobo ya Jean de Dieu avuga ko nta cyo yavuga, ko hakwiye gutegerezwa ibizemezwa n’urukiko.
Ikibazo cya Jean de Dieu Byukusenge cyavuzweho ubwo abakozi ba Minisiteri y’ubutabera bagendereraga imfubyi za jenoside zo mu Karere ka Huye zibana tariki 24/12/2015.
Icyo gihe Minisitiri Busingye Johnston yasabye ko cyakemurwa byihuse.
Iki kibazo cyanagaragarijwe abagize Inteko Ishinga Amategeko bagendereye Akarere ka Huye muri uyu mwaka, basaba ko yarenganurwa vuba, nk’umwana wacitse ku icumu wambuwe imitungo yasigiwe n’ababyeyi.
Byukusenge ariko avuga ko kugera n’ubu kitakemutse, akiri mu manza.
Umunyamabanga nshingwabikorwa w’umurenge wa Ngoma, Arsène Kabalisa, nawe yemeza ko Byukusenge yari yatsinze urubanza rwemeza ko ari uwo mu muryango w’abamuhakana.
Ariko ngo yagiye kujya kumuhesha isambu ye ba nyirasenge bagaragaza ko bafite izindi ngingo nshya zatumye urubanza rugomba gusubirwamo.
Avuga ko ategereje icyemezo cy’urukiko kugira ngo abashe kurangiza uru rubanza. Ruzaburanwa kuwa kabiri utaha tariki 13 Ukuboza 2016.
Byukusenge yibaza impamvu ariwe gusa wakwa impapuro zivuye mu nkiko zemeza ko akomoka muri uriya muryango kugira ngo agire uburenganzira ku isambu sekuru yari yaragabanye.
Avuga ko atabyumva kuko abayihaye bo ntawe ubabaza izo mpapuro kandi na bo atari abazungura ba sekuru, kuko bafite ubutaka bwabo basigiwe na se.
Src: Kigalitoday


text:
Kwibuka aho umuntu yavuye ni kintu abantu batajya bitaho, akenshi hari nabibagirwa aho bavuye ku buryo bashobora no kubona abakiri aho bo bavuye bagatekereza ko bavumwe cyangwa bari mu gihano k’Imana.
Pasitori Samuel Byiringiro arahugura abwira abahamagawe n’Imana bose kutibagirwa aho bavuye ahubwo basubize amaso inyuma kugira ngo babashe gufasha abakiri inyuma. Avuga ko nyuma yo kwibuka aho bavuye, umuntu agomba gushima Imana no kuyihimbaza. Akomeza avuga ko ntawakagombye kwibaza icyo yakora nyuma yo kugera mu mugisha Imana yateguriye umuntu, ahubwo ahamagarira abantu gushaka uko yazamura abakiri aho we yahoze.
Ashingiye ku ijambo Imana yabwiye Aburahamu, Pasitori Samuel Byiringiro agira ati”Imana yabwiye Aburahamu iti”uzahabwa umugisha ariko nawe uzahinduka umugisha” igikomeye si ukwirata umugisha ahubwo igikomeye nuko umuntu ahinduka umugisha”
Kuri pasitori Samuel avuga ko ikintu cyangombwa ari uko umuntu yarushaho kubera abandi umugisha.


text:
Ese niba umukunzi wawe umuteye inda idateganijwe mukwiye guhita murushinga?
Iki kibazo gikunda kwibazwa nabantu benshi,nyamara umubare munini w’abantu bakundana basigaye bafata icyemezo cyo guhita barushinga igihe umusore amuteye inda ari nayo mpamvu ingo z’ikigihe zitakimara kabiri,ntago gufata icyemezo cyo kubana ari bibi gusa mubanze mutekereze niba koko witeguye kubana n’uwomuntu akaramata nkuzo uzabisezerana,umukobwa iyo atwise bimutera isoni aho anyuze hose aba abona babibona niyo inda yaba ikiri ntoya cyane akumva ntago ashaka kuzagira icyo gisebo mumuryango ,naho umuhungu nawe yatera umukobwa inda kugirango amwereke ko amukunda cyane kandi atazamutererana agahita amusaba ko babana nibyiza ariko ntukabikore uhubutse.
Read more
Dore ibimenyetso 10 byakwereka ko ushobora kuba waranduye agakoko ka Sida
Agakoko ka sida kandurira mumibonana mpuzabitsina ndetse nizindi nzira zitandukanye abantu benshi bazi.buri dwara igira ukuntu itangira ushobora kubona ari ibintu bisanzwe nyamara inyuma hihishe ibindi bikomeye,niyompamvu rero ugomba kwita kuri buri kimenyetso umubirir wawe ukweretse.hano twageragej gushyira hamwe ibimenyetso 10 bishobora kumpa intandaro y’iyi ndrwara.
Read more
Dore uburyo gakondo wakoresha ukongera kuba isugi
Uko umugore akora imibonano mpuzabitsina kenshi niko igitsina cye cyiyongera mubunini iyo bikabije bikaba bishobora no kuviramo ko umugabo atamwifuza cyane kuko uko byamuryoheraga bakibikora bwambere siko bikimeze.hari ibinini ushobora kunywa kuburyo ugitsina cyawe cyongera gusubira bushya gusa iyo miti ishobora kugutera ibibazo niyompamvu ano tugiye kuguha uburyo gakondo wakoresha igitsina cyawe kigasubira kuba gito kandi bikakurinda nizindi rwara cyangwa kuba hari umwuka mubi ujya usohoka mugitsina cyawe.
Read more
I need love in my life. why?
Here’s a little inspiration to tell your love how you really feel.
Here’s the thing about love: It’s hard to put into words.
Love brings up emotions that run the gamut from agony to ecstasy. Love can inspire us to accomplish some of the craziest and most amazing feats.
Love can make you happier than you have been, angrier than you’ve ever been. It can elate you and deflate you almost at the same time.
While we can all pretty much recognize the emotions associated with love, actually finding the words to explain those feelings is a pretty tough order.
People have searched for centuries to find the right way to say “I love you” and to try to explain those butterflies in your stomach, that warm fuzzy feeling in your belly and that heart skipping a beat.
One thing we DO know is that whether you’ve love and won — or loved and lost, it’s ALWAYS worth it.
While there are , finding that perfect love quotes that sums up exactly what you’re feeling can be pretty amazing.
Luckily, some the world’s greatest artists, poets, musicians and hopeless romantics (like ourselves) have managed to articular magic of love using words so simple and perfect, sharing them can mean the world.
ibintu 4 bizakwereka ko umuhungu ukeka ko agukunda wibeshya
Hari abakobwa bakunda gusobanura ibintu uko bitari,umuhungu yamuvugisha neza cyangwa yamwereka ko amwitayeho agahita yishyiramo ko amukunda kandi ntabyo yamubwiye,cyangwa bikaba bishoboka ko yabimubwiye ariko wenda byaramushizemo cyangwa yarabeshyaga.Muri ibi bintu 4 umuhungu nakoramo kimwe ushatse wahita umureka kuko azaba akubeshya ntagahunda azaba agufitiye ntanubwo ari ngombwa ngo umuteho umwanya wawe.
Read more
Ibintu by’ingenzi ukwiye kuzirikana igihe uri gutegura ubukwe
Ubukwe ni umwe mu minsi mikuru ikomeye kandi ifite agaciro mu buzima bwa muntu by’umwihariko hagati y’abantu baba basezeranye kubana akaramata.
Nigute umukobwa w’umukire yakwiteretera umuhungu ashaka
Umukobwa w’umukire ufite mbese amafaranga menshi kurusha ayo umuhungu akunda
Abakobwa benshi baziko umukobwa uterese umuhungu aba akoze ishyano, burimuntu wese yemerewe kugaragaza amaranga mutima ye.
Read more
Iyi modoka abantu bakomeje kuyibazaho byinshi baburiye ibisubizo.
Umuntu wese uri kubona iyi photo ari kwibaza ngo ese iyi modoka ibaho? Ahantu isi iri kugenda igana biragaragarako hari ibihugu mu minsi iri imbere bazajya bagenda biyambariye gutya bose. Read more
Dore amafoto atangaje yiriwe acicikana ku mbuga nkoranyambaga.
Hari amafoto dusigaye tubona tukibaza niba byabayeho cyangwa ari ugukabya. Hakaba nayo tubona tukibaza niba ari ay’abanyarwanda bitewe n’uko iyo mico tuba tutayimenyereye mu Rwanda.
Read more
Dore udushya uzasanga mu nzu y’indaya. Reba amafoto.
Abantu benshi bibaza icyo abagabo bajya gukora mu nzu z’indaya kuburyo hari n’abakeka ko abajyayo ari ingeso. Ibi ntawabihakana ariko ntanuwakwirengagiza ko hari byinshi abagabo bakurikira mu nzu z’indaya baba batabonye mungo zabo.


text:
Igikoma kirimo amata ni ingirakamaro kurusha ibindi byose ku buzima bw’umwana wacutse akiri muto.
Mukamuyange Léoncie, ni umubyeyi ukora mu kigo nderabuzima cya Kiyanzi ku Rusumo, muri serivisi yo kwita ku bana,yatubwiye ko iyo ucukije umwana akiri muto ugomba kumwitaho ukoresheje ikinyobwa cy’imvange y’ibinyampeke ( SOSOMA), cyangwa mu gihe utabonye ubushobozi ushobora gukoresha ibyo ufite ariko hakitabwaho uburyo biteguwe, kandi hakoreshejwe amata.
Ibikoresho
Ifu y’amasaka cyangwa
Ifu y’ibigori
Amata y’inshyushyu
Isukali
Uko bitegurwa ( koresha ibikoresho biringaniye ukurikije urugero ushaka)
Teka amata ashye uyashyire mu kintu gipfundikirwa
Ushyira amazi ku muriro agashya
Fata ifu uyishyire mu mazi akonje uvange bibyare imvange ariko ifashe
Shyira iyo mvange mu mazi yahiye uvange akanya gato, urekereho.
Rekera ku muriro umwanya munini nk’iminota 20
Shyiramo ya mata ku buryo ubona bihinduye ibara bigasa n’umweru.
Shyiramo isukali ucanire umwanya nk’iminota 20.
Gikureho ugishyire mu gikoresho gisukuye
Nyuma ushobora kugiha umwana.
Gena amasaha yo kukimuha ku munsi.
Imyororokere
Ikinyobwa waha umwana wacutse imburagihe.
Igikoma kirimo amata ni ingirakamaro kurusha ibindi byose ku buzima bw’umwana wacutse akiri muto.


text:
Umugabo wanjye hanze ni umukiristu ukomeye mu rugo akaba intare
Mfite umugabo tumaranye imyaka 12 kuva twabana nta mahoro nigeze ngira kuko ibyo nkora byose biba ari urwiyerurutso . gusa ikimbabaza nuko hanze bamuzi nk’umuntu w’umukristu ukomeye mu rusengero dusengeramo ndetse agitangaje benshi baza kumugisha inama iyo bafitanye ibibazo n’abo bashakanye.
Nakomeje kwihangana nkasenga ngo Imana nkorera indengere ariko hari ubwo numva ntangiye gucika integer mbitewe n’uburyo azi kwiyoberanya cyane.
Ibanga rye nijye n’abana turizi kuko nabo arabakubita akabwira nabi cyane ku buryo hari ubwo bambaza impamvu papa wabo atabakunda ahora ababwira nabi.
Iyo hari inshinganzo ziri butume agaragara nabi hanze nko gutanga amafaranga y’ishuri, kugura imyend ango tugende dusa neza n’ibindi aarabikora ariko byaba ari ibyo mu rugo bwite akabyanga. Ashobora kwakira abashyitsi ariko namusaba amafaranga y’amata y’umwana akayanyima.
Agira amahane cyane mu rugo ku buryo akantu gato kamurakaza akarwana, kandi yamara kurenga umuryango agatangira hose ngo Yesu ashimwe.
Maze kurambirwa imikino ye ku buryo mba numva nahindura naho nsengera ngo ntakomeza kubona uko yiyoberanya ku bantu.
Mumbabarire mungire inama kuko umuntu nk’uwo abantu baziho ubunyangamugayo nawe abyiyita usanga mbura aho mpera.
Agasaro.com
Ibitekerezo byanyu
-
-
-
mwiriwe neza muvandi ?birumvikana ko ubabaye kandi ufite ishingiro. niba agira amahane cyane, wakwifashisha ababyeyi be, ukamusaba ko mubasura, wabona ushobora kugira icyo uvuga ukababwira. ibyo wabikora igihe afite ababyeyi. niba atabafite wamusaba ko muganira ukmutinyuka ukamubwira agahinda kawe.
komera natwe turagusabira kugira ubutwari.
dusabirane
-
Sha ihangane ndumva duhuje ikibazo. Gusa uwanjye ntasenga cyane ariko anyicira ku rwara nk’inda. Yiyambika neza, akamenya gusengerera abantu, kandi iyo turi kumwe anyita cherie twataha ntatume ngoheka. Ngizo inkoni, ibitutsi, kuburyo nsigaye ntanguranwa no kurya hakiri kare ngo ataza kubintesha. Gusa byose mbyereka Imana nayo ikankomeza umutima.
-
-
-
yewe gusa ihangane mubigeragezo niyo haboneka igisubizo umenyekk
iyo ugiye kurambirwa igisubizo kiba kiri hafi nanjye ndubatse ibigeragezo ntibibura mubuzima kandi wibuke ko uwiteka yavuze ko azatugeragereza mubyo dukunda kugirango arebe aho ukwihangana kwacu kugarukiye shikama wicika intege ubwire nabana bawe bagufashe mumuture Imana azahinduka inshaallah
-
-
-
Ubwo atinya amaso yo hanze uzakore kuburyo afatirwa mucyuho wenda agukubite hari umukuru witorero ryanyu ataziko ahari abone aguweho arwana. uzareba kuko nawe uzahita umumuregera. uzahaguruke aho umubwiye KO utagishoboye kwihangana KO byongeye uzafata icyemezo. KD nimiryango yanyu igomba kumenya ikibazo mufite. bene abo bahindurwa nabo batinya kuko baba bagira izima.
-
senga imana umwerere imbuto umusengere umwubahe umucire bugufi kuko hariho igihe mubona umugabo yitonda mukamwogeraho uburimiro mukamusuzuguza abana mukaba ibikoresho bya satani agahitamo gukubita uwo satani akoreramo mwubahe utoze abana kumwubaha bizacamo wigeze ubona aho umuntu yitongana wenyine akagera aho arwana ? oya oya ca bugufi mama bizatungana.
-
Reka nce uyu mugani "Ntugace urubanza rwumukobwa wawe umukwe wawe atarahagera". Rero nshuti yacu inama nakugira ni 2.
1. Iyambere nukubanza wowe ukisuzuma cyane ukareba niba imyitwarire yumugabo wawe ntaruhare uyigiramo. Niba ashobora kuba ntamakemwa kubandi ikigaragara nuko byashoboka ko yaba muzima no murugo. Mwicare muganire, umenye ibimubangamira nawe umubwire ibikubangamira kandi niba bigukundiye ufate intambwe yambere uharanire icyazana amahoro. Mukwisuzuma uhere kubyitwa bito urugero : umwakira ute yaje murugo, iyo ufite ibikubabaza ubimubwira ute, ese mubijyanye numubano muburiri bigenda bite, ese iyo mufite ibibazo bigenda bite, abana ubatoza ute kubaha se, ese ubabwira ayahe magambo, nibindi. Niba umugabo wawe adafite izindi ngeso mbi bikaba ari amagambo no kuba hari ibyo adashobora gutanga murugo ariko hanze akaba mwiza ndetse akagira nibyo akora murugo, nibyiza ko usuzuma ukamenya niba ntaruhare ufite muburyo mubaho murugo rwanyu.
2. Niba koko ateye atyo ntako utagize ngo ahinduke, kandi ukaba ubona rwose ntaruhare naruto mubikubaho, komeza wowe usenge Imana wihanganire kubabara ariko wirinde ukore ibyiza kurushaho. Burya nabonye ikiza kinesha ikibi, igihe kizagera ahinduke kandi naho atahinduka ntabwo uzasenya urugo rwawe uzarwubaka neza ndetse igihe nikigera uzasoroma imbuto zimirimo myiza wakoze. Abantu turarushya ariko tugomba kumenya ko hamwe no gukora neza ibibi bivaho bikaganzwa ibyiza kandi ibyiza bitanga umunezero namahoro. Ihangane bizarangira, nubwo wagenda ugashaka undi uzasanga hari ibyo utamwishimiyeho nawe nkuko wajyaga ubona umuvandimwe wawe ukunva hari ibyo utishimiye kuriwe ugomba kumenya ko uwo mutavukanye ugomba kumwihanganira kuko uba ufite byinshi utamuziho.
Imana iguhe imbaraga zo gutsinda.


text:
Aya mafaranga ari mu kigega cyatewe inkunga n’u Bubiligi azagenda ahabwa imishinga y’amashyirahamwe, amakoperative ndetse n’amasosiyete y’abikorera agamije guteza imbere imibereho y’abaturage anatanga akazi ku bantu benshi.
Nk’uko Radio Rwanda yabitangaje, amashyirahamwe n’abikora bo mu Karere ka Gakenke bavuga ko biteguye kwegera iki kigega ngo babashe kwagura ibikorwa byabo.
Uwitwa Nyirabagwaneza Epiphanie uhagarariye Koperative Isaro Cyabingo ikora ubukorikori, yagize ati “Mu by’ukuri aya mafaranga y’inkunga twayishimiye, ko tuzazamura tukabona icyerekezo. Agiye gutuma ibikorwa byacu byihuta.’’
Umuyobozi w’Akarere ka Gakenke Nzamwita Deogratias yavuze ko inzego zose zigiye gufashanya kugira ngo bafashe abaturage gutegura imishinga bizatume iyi nkunga ikoreshwa neza.
Ati “Ubu mu Mirenge yose dufite abafashamyumvire, ndetse no mu bindi bikorwa nk’abo mu kigega cya BDF icyo bazakora ni ugufasha abaturage gukora imishinga cyane cyane ko ntabwo izaba yanditse mu Cyongereza gusa, izaba iri no mu Kinyarwanda. Uretse n’abo kandi n’abakozi b’Akarere nicyo bashinzwe.’’
Umunyamabanga Uhoraho muri Minisiteri y’Ubutegetsi bw’Igihugu, Odette Uwamariya, yavuze ko iyi mishinga igomba gucungwa neza kandi igatanga umusaruro itegerejweho.
Ati “Hazirikanwe y’uko icyifuzwa ari uko uwo mushinga ugomba kugira ingaruka nziza ku bawukoze, cyane cyane hakirindwa ko amafaranga leta iba yashyizemo imbaraga mu gushaka harimo n’ubufatanye bw’abafatanyabikorwa, bazirikane ko akoreshejwe neza, mu guhitamo imishinga, batoranye iyo abaturage bahuriyeho, izagirira akamaro benshi, izatuma iki gikorwa dutangiye kiramba.’’
Akarere ka Gakenke katangiriwemo uyu mushinga wo kuzamura imibereho y’abaturage, ni kamwe mu turere twakomeje kuza inyuma mu Mihigo ngarukamwaka, hakagaragara impamvu zihariye zirimo imiterere y’akarere mu kudindiza iterambere ryako.


text:
ven.
11
févr.
2011
ISOMO RYA MBERE
Isomo ryo mu ibaruwa yandikiwe Abahebureyi (Heb 11,1-7)
Bavandirnwe, 1ukwemera ni ishingiro ry’ibyo twizeye, kukatubera n’icyemezo cy’ibitagaragara. 2Ukwemera ni ko kwahesheje abakera gushimwa n’lmana. 3Ukwemera kutwumvisha ko ibyaremwe byatunganijwe n’Ijambo ry’Imana, bityo rero ko ibigaragara bikomoka ku bitagaragara.
4Ukwemera kwatumye Abeli ahereza lmana igitambo gitambutse icya Kayini. Kwamugaragajeho rero kuba intungane kuko Imana yashimye amaturo ye. Ku bw’uko kwemera, n’ubwo yapfuye bwose aracyavuga na n’ubu. 5Ukwemera kwatumye Henoki ajyanwa maze ahonoka urupfu, akaba rero nta wongeye kumubona kuko Imana yamwijyaniye; koko mbere y’uko ajyanwa yari yagaragaweho ko yanogeye Imana.
6Nuko rero nta we ushobora kunyura Imana adafite ukwemera, kuko uwegera Imana wese agomba kwemera ko ibaho kandi igahemba abayishakashaka. 7Aho Nowa amariye kumenyeshwa ibyari bitaraba, ukwemera kwatumye adashidikanya, maze aremekanya ubwato bwo kurokoreramo umuryango we. Ubwo ahamya isi icyaha, maze asigara ari ingenerwamurage y’ubutungane buturuka ku kwemera.
ZABURI (Zab 145 (144), 2-3, 4-5, 10-11)
Inyik/ Nyagasani Mana yanjye, nzasingiza izina ryawe iteka ryose.
Buri munsi nzagusingiza,
nogeze izina ryawe iteka ryose.
Uhoraho ni igihangange,
akaba rwose akwinye gusingizwa ;
ubwamamare bwe ntibugereranywa.
Kuva mu gisekuruza kugera mu kindi,
bazibukiranye ibyo wakoze,
bamamaze ibigwi byawe.
Nzajya ndondorera abandi ibitangaza byawe,
Mvuge ikuzo ryawe ry’urukerereza,
rijyana n’ubwiza bwawe.
Uhoraho, ibiremwa byawe byose nibijye bigushima,
Abayoboke bawe bagusingize!
Bazarate ikuzo ry’ingoma yawe,
batangaze ubushobozi bwawe.
IBANGONDIRIMBO IBANZIRIZA IVANJILI (Zab 99 (98), 5)
Alleluya Alleluya.
Nimusingize Uhoraho Imana yacu,
nimupfukame imbere ye kuko ari Nyir’ubutagatifu!
Alleluya
IVANJILI
+ Amagamboyo mu Ivanjili ntagatifu uko yanditswe na Mariko (Mk 9, 2-13)
Muri icyo gihe, 2Yezu ajyana na Petero na Yakobo na Yohani, ukwabo mu mpinga y’umusozi muremure. Nuko yihindura ukundi mu maso yabo. 3Imyambaro ye irererana, irabengerana bitambutse kure uburyo umumeshi wo k u isi yashobora kuyeza. 4Ubwo Eliya arababonekera hamwe na Musa, baganira na Yezu. 5Petero ni ko guterura abwira Yezu ati «Mwigisha, kwibera hano nta ko bisa; reka tuhace ibiraro bitatu, kimwe cyawe, ikindi cya Musa, n’ikindi cya Eliya.» 6Yari yabuze icyo avuga kuko bari bahiye ubwoba. 7Nuko igicu kirabatwikira, maze muri icyo gicu haturukamo ijwi riti «Uyu ni urnwana wanjye nkunda cyane,nimumwumve!» 8 Ako kanya barebye hirya no hino ntibagira undi wundi bongera kubona, uretse Yezu wenyine wari kumwe na bo.
9Mu gihe bamanukaga umusozi, Yezu abategeka kutazagira uwo batekerereza ibyo bari bamaze kubona,kugera igihe Umwana w’umuntu azaba amaze kuzuka mu bapfuye. 10Bakomeza kuzirikana iryo jambo, ariko banabazanya bati«Kuzuka mu bapfuye bivuga iki?» 11Abigishwa babaza Yezu bati «Ni kuki abigishamategeko bavuga ko Eliya ari we ugomba kubanza kuza?» 12Arabasubiza ati«Koko Eliya azabanza aze atunganye byose. Nyamara se kuki byanditswe ngo Umwana w’umuntu azababazwa ku buryo bwinshi kandi asuzugurwe? 13Reka rero mbibabwire: Eliya yaraje kandi bamugiriye uko bishakiye, nk’uko Ibyanditswe bimuvuga.»


text:
Polisi y’u Rwanda ikorera mu karere ka Rubavu yafashe Dusengimana Felicien w’imyaka 39 y’amavuko ukurikiranyweho kwiyita umuvuzi gakondo, abeshya ko avura abaturage indwara zitandukanye.
Yarafashwe tariki ya 21 Ugushyingoiwe mu rugo mu murenge wa Nyakiriba, nyuma y’amakimbirane y’umwe mu barwayi 17 bari iwe wari ufite uburwayi bwo mu mutwe, warwanye n’undi murwayi nawe wari waje kuhivuriza, noneho bituma havuka urusaku rwinshi, ari rwo rwatumye abaturanyi b’urwo rugo babimenyesha Polisi y’u Rwanda nayo ihita itabara vuba.
Umuvugizi wa Polisi y’u Rwanda mu Ntara y’i Burengerazuba CIP Theobald Kanamugire; yagize ati “Uyu mugabo wiyitaga umuvuzi gakondo yabeshyaga abantu ko avura indwara zitandukanye mbese ko afite ububasha budasanzwe”.
Ubuvuzi gakondo ni bumwe mu buryo bwa gihanga (traditional) bwo kuvura indwara hifashishijwe ibikomoka ku bimera nk’imizi, imbuto ndetse n’amababi n’ibindi bitegurwa mu buryo butandukanye kugira ngo bihabwe umurwayi.
Polisi y’u Rwanda mu karere ka Rubavu ikomeza ivuga ko Dusengimana w’imyaka 39 wubatse kandi ufite abana babiri, abo barwayi bose babaga iwe mu rugo ndetse akanabishyuza ibintu byose yabaga yabatanzeho ku mibereho yabo.
CIP Kanamugire yagize ati “Nyuma yo kumufata abarwayi twahise tubajyana kwa muganga, kugira ngo bitabweho. Ubusanzwe, umuvuzi gakondo wese aba agomba kuba mu rugaga rw’abavuzi gakondo. Cyakora kuri Dusengimana we, siko byari bimeze. Byongeye kandi, nta muntu n’umwe wemerewe kuba umuvuzi gakondo adafite icyangombwa n’uburenganzira bwa Minisiteri y’Ubuzima.”
Bamwe mu barwayi basanzwe barimo kuvurwa bavuga ko nabo bahoraga batewe impungenge n’ibyo abakorera aho yabarazaga abagerekeranyije atitaye ku burwayi bafite nno ku gitsina cyabo.
Umwe muribo ayagize ati "Byari biduteye inkeke, byari amaburakindi kuko kubona umuntu warwaye mu mutwe ari kumwe n’uwarwaye amarozi n’abafite ubundi burwayi mu cyumba kimwe kandi barenga 10 ni ikibazo kuko bashobora kwanduzanya cyangwa hakaba ibindi bibazo ikindi twabaga turi ibitsina bitandukanye.”
Dusengimana Felecien yemera icyaha, akavuga ko aramutse arekuwe yabikosora, ati "Nabavuraga bamwe bagakira abandi ntabirukana badakize cyakora nemera ko nakoraga mu buryo butemewe kandi nkorera n’ahantu habi, ndasaba imbabazi kandi nkizeza ko ntazabisubira.’’
Nyuma y’iperereza ry’ibanze aramutse ahamwe n’icyaha ashobora kuzahanishwa ingingo ya 616 ivuga ku kwiha ububasha ku mirimo itari iyawe no kwambara umwambaro utagenewe ugamije kuyobya rubanda, aho igira iti ”Umuntu wese utabigenewe, wivanga mu mirimo y’ubutegetsi y’abasivili cyangwa wiha gukora umwe muri iyo mirimo, wiyita umukozi wa Leta atari we cyangwa wambara ku mugaragaro umwambaro w’ubutegetsi, umwambaro uhuriweho n’abahuje umurimo, urwibutso cyangwa ikimenyetso, agambiriye kuyobya rubanda, abemeza ko ashinzwe umurimo wa Leta, ahanishwa igifungo kuva ku mwaka (1) kugeza ku myaka itatu (3) n’ihazabu y’amafaranga y’u Rwanda ashobora kugera kuri miliyoni imwe.”
Umuyobozi w’Urugaga rw’abavuzi gakondo mu Rwanda Gafaranga Daniel, aherutse gutangaza ko abavuzi gakondo mu Rwanda bagera ku bihumbi 14. Muri bo, abafite ibyangombwa byemewe ko bakora aka kazi ni 2300 gusa.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ese wari uzi ko mu gakiza harimo inyungu?
Ese wari uzi ko mu gakiza harimo inyungu?
1. Ibyaha byawe byarababariwe: Abakolosayi 1 : 13-14, Bibiliya iravuga Ngo niwe wadukijije ubutware bw’ umwijima, adukuramo akatujyana mu bwami bw ‘umwana we akunda.
2.Dufite ubugingo buhoraho, soma Yohanna wa 1 ,5 : 20 kandi
tuzi Yuko umwana w’Imana yaje akaduha ubwenge, Ngo tumenye iy’ ukuri ;
kuko turi mu mwana wayo Yesu kristo.iyo niyo Mana y’ ukuri n’ubugingo buhoraho.
Twakwibaza tuti ubugingo buhoraho buboneka he cyangwa se ni gute umuntu yakira ubugingo buhoraho ? igisubizo turagisanga muri Yohanna wa 1, 5 :11-
13.haravuga ngo kandi uko guhamya ni uku :ni uko Imana yaduhaye ubugingo
buhoraho, kandi ubwo bugingo bubonerwa mu mwana wayo.ufite uwo mwana niwe ufite ubwo bugingo, naho udafite umwana w’Imana nta bugingo afite
Noneho se dukurikije iyi mirongo Yohana6 :40 na yohana11 :25,
3.Kristo azakora iki ku munsi w’imperuka uramutse warapfuye? Bibiliya iravuga ngo kuko icyo Data ashaka ari iki :ni kugira ngo umuntu wese witegereza umwana
akamwizera ahabwe ubugingo buhoraho ;nanjye nzamuzure ku munsi w’ imperuka. 11 : 25 hakavuga ngo Yesu aramubwira ati ‘’ ni njye kuzuka n’ ubugingo, unyizera n’
aho yaba yarapfuyeazabaho,kandi umuntu wese uriho unyizera ntazapfa iteka
ryose.
4.Wabaye umwana w’Imana : soma Yohana1 ,12-13 haravuga ngo icyakora abamwemeye bose bakizera izina rye, yabahaye ubushobozi bwo kuba abana b’Imana . abo ntibabyawe n’amaraso cyangwa ubushake bw’ umubiri, cyangwa n’ubushake bw’ umugabo, ahubwo babyawe n’ Imana. Icyo bigusaba rero ni ukwizera ubundi ukaba umwana w’ Imana, abataramwizera rero ntago ari abana b’Imana
ariko n’abantu bayo.
5.Watangiye ubugingo bushya kandi bushimishije kuva kristo aba muri wowe:soma Yohana 10:10 haravuga ngo umujura ntazanwa n’ikindi keretse kwica kwiba no kurimbura ariko njye nazanywe no kugirango zibone ubugingo kandi
bwinshi. Abakorinto ba 2 5 :17 naho hatubwira ko iyo umuntu ari muri kristo Yesu aba abaye icyaremwe gishya, ibya kera biba bishize.Dore byose biba bihindutse bishya.
6.Wabohowe imbaga za satani kandi uri mu mutekano muri Kristo Yesu: Abakorosayi1 :12-14 mushima Data wa twese waduhaye kuraganwa n’ abera umurage wo mu mucyo,1Yohana 4 :4 Yohana haravuga ngo bana bato muri ab’ Imana kandi babandi mwarabanesheje, kuko uri muri mwe aruta uri mu b’ isi,. Muvandimwe usoma icyi kigisho ugerageze kwibaza iki kibazo.ese ubugingo bwawe burihe muri iki
gihe ? n’iki cyashobora kutuvuvunura mu kuboko kw’ Imana, se w’umwami wacu Yesu kristo
Topevangelique